Kafana Bajka i subota koja se ne propušta - Beton Hala Beograd\nKafana Bajka i subota koja se ne propušta\nKafana Bajka i subota koja se ne propušta je idealna kombinacija kada je u pitanju nezaboravan kafanski provod. Kafana Bajka nalazi se u mirnom delu Beograda, u srcu šume Košutnjak na adresi Kneza Višeslava 88, Beograd. Već duži niz godina unazad Bajka organizuje fantastične žurke uz neverovatnu atmosferu koje traju do ranih jutarnjih časova.\nU subotu 13. juna za vrelu atmosferu biće zaduženi dvojac koji pravi neverovatnu atmosferu. Reč je o Mileni Sandić i Deniju Boneštaju, koje ste imali prilike da slušate po mnogim beogradskim kafanama i klubovima.\nPrethodnih sezona nastupale su velike zvezde naše muzičke scene, kao što su Dara Bubamara, Lapsus Bend, Moda bend, Šako Polumenta, Tea Stoševksa, ali i mnogi drugi. U novoj letnjoj sezoni, menadžment tim kafane Bajka odlučio je da svim ljubiteljima boemskog provoda obezbedi dobro poznatu atmosferu svom kafanskom ambijentu, ali subotom.\nRezervišite vaše mesto pozivom na broj telefona 062 262 212 (SMS, Viber, WhatsApp) i budite deo nezaboravnog provoda subotom u kafani Bajka.


Osobine na kojima vam svi zavide: Svi bi hteli energiju Škorpije i da ne daju na sebe kao Lav\nNije dobro zameriti se Ovnu, to svi znaju. To je znak koji je uvek spreman da proba nešto novo i svi im zavide na njihovom otvorenom duhu i energiji. Njihova nemirna energija i šarm su im dovoljni i znaju kako da se oslone samo na sebe.\nBlizanci imaju očaravajući šarm kojim ubeđuju druge da veruju u svoje ideje. Blizanci su sjajni i kreativni, ali, za razliku od drugih znakova kreativne prirode, oni znaju kako da predstave svoje ideje i da ih pretvore u nešto konkretno.


Turističke agencije pred bankrotom – Okvir\nUdruženje turističkih agencija Srbije (UTAS), Asocijacija nezavisnih turističkih agencija Srbije (ANTAS), Nacionalna asocijacija turističkih agencija Srbije (YUTA) i Udruženje receptivnih agencija (URA), osudilo je danas kao „netačne i tendeciozne“ izjave o namerama vlasnika agencija da pokrenu stečajeve kako bi izbegli obaveze prema putnicima.\nBankroti su očekivani jer agencije ne mogu da posluju poslednjih devet meseci i na to smo upozoravali sve za koje smo smatrali da su nadležni, ali je reakcija izostala. Ovom prilikom ističemo da je naš prioritet zaštita interesa putnika koji su nam ukazali poverenje i apelujemo na udruženja za zaštitu potrošača da pokažu razumevanje i pomognu nam da naši putnici, a njihovi štićenici, ne ostanu oštećeni“, navode u današnjem zajedničkom saopštenju UTAS, ANTAS, YUTA i URA.\nIstiče se da turističke agencije od marta posluju skoro potpuno bez prihoda, uz ocenu da će se to sigurno nastaviti i narednih nekoliko meseci, sve do smirivanja pandemije korona virusa.\n„Od početka krize ukazujemo na problem u Ministarstvu trgovine, turizma i telekomunikacija, kod drugih nadležnih institucija i u javnosti. Jasno smo rekli da će neke agencije bankrotirati zbog finansijskih problema i da će to dovesti u pitanje i potvrde o zamenskim putovanjima i vraćanje novca putnicima, ali je reakcija države izostala“, naglašeno je u zajedničkom saopštenju asocijacija turističkih agencija.\nVreme: I oblaci i sunce


Prijavite se na Street Basketball turnir "Pan 3 na 3" - Klix.ba\nPrijavite se na Street Basketball turnir "Pan 3 na 3"\n22.7.2015. u 10:23\nU saradnji sa Omladinskim košarkaškim klubom Sloboda iz Tuzle, kompanija Carlsberg BH sa svojim brendom Pan, organizuje najveći bh. turnir u uličnoj košarci "Pan 3 na 3 – Street Basketball turnir", koji će se održati 8. i 9. augusta na terenu TTC Telex u Tuzli.\n"Pan 3 na 3 – Street Basketball turnir" je samo jedan u nizu projekata koje Pan organizuje u cilju promocije košarke i podrške Omladinskog košarkaškog kluba Sloboda.\nFK Sarajevo: Poziv navijačima da sportskim i fer navijanjem podrže klub u Poznanu\n22.07.2015. u 10:48\nPoljska policija spremna za utakmicu Lech - Sarajevo, jake sigurnosne snage na terenu


Stisak šake pokazuje brzinu starenja - Penzin\nAko bismo znali koje grupe ljude stare ubrazano u odnosu na neke druge grupe, mogli bismo da vidimo zašto je to tako, i da nešto učinimo po tom pitanju…\nNaučnici sa Stoni Bruk univerziteta pregledali su preko 50 objavljenih studija koje obuhvataju ljude svih uzrasta širom sveta kako bi analizirali podatke o stisku šake – parametar koji se relativno često provera u različitim ispitivanjima.\nSada kažu da su, zahvaljujući bogatom materijalu, utvrdili i da stisak šake ukazuje i na druge markere starenja, kao što su preostale godine života, invaliditet, pad mentalnih sposobnosti, uspeh oporavka u slučaju hospitalizacije, itd.\n“Stisak šake se lako meri i podaci se nalaze u najvažnijim svetskim istraživanjima o starenju. Mi pokazujemo i kako se merenje procesa starenja može upoređivati i među različitim grupama ljudi”, objašnjavaju istraživači.\n“Otkrili smo da 65-godišnja belkinja koja nije završila srednju školu ima istu jačinu stiska šake kao 69-godišnja belkinja koja jeste završila srednje obrazovanje. To znači da belkinje slabijeg obrazovanja sporije stare od onih obrazovanijih.”\n“Ukoliko bismo znali koje grupe ljudi stare ubrazano u odnosu na neke druge grupe, mogli bismo da vidimo zašto je to tako, i da nešto učinimo po tom pitanju”, zaključuje se u istraživanju (Measuring the Speed of Aging across Population Subgroups).


SZO: Potrebno još da bi se isključila teorija o curenju virusa iz laboratorije\nOtkako je prvi put identifikovan, od posledica zaraze novim korona virusom umrlo je više od 2,7 miliona ljudi širom sveta, a više od 127 miliona je njime inficirano.\nDirektor Svetske zdravstvene organizacije (SZO) kazao je da je potrebna dalja istraga kako bi se definitivno odbacila teorija da je COVID-19 potekao iz laboratorije u Kini.\nTedros Adhanom Ghebreiesus (Tedros Adhanom Ghebreyesus) rekao je u utorak da su, iako je curenje virusa iz laboratorije najmanje verovatni uzrok, potrebna opsežnija istraživanja, prenosi BBC.\nVirus je prvi put otkriven u Vuhanu, u kineskoj provinciji Hubei, krajem 2019. godine, a kineska vlada odbacila je navode o curenju virusa.\nMeđunarodni tim stručnjaka otputovao je u Vuhan u januaru kako bi istražio poreklo virusa. Njihova istraživanja oslanjala su se na uzorke i dokaze kineskih zvaničnika.\nSZO: Izvještaj o porijeklu virusa biće jednoglasan i pored pritisaka\nDr Tedros rekao je da je tim imao poteškoća sa pristupom sirovim podacima i pozvao na „blagovremeniju i sveobuhvatniju razmenu podataka“ u budućnosti.\nTim je istražio sve mogućnosti, uključujući jednu teoriju da virus potiče sa Instituta za virusologiju Vuhan. Institut je vodeći svetski autoritet za prikupljanje, skladištenje i proučavanje korona virusa slepih miševa.\nBivši američki predsednik Donald Tramp (Donald Trump) bio je među onima koji su podržavali teoriju da je virus možda pobegao iz laboratorije.\nMeđutim, u izveštaju SZO i kineskih stručnjaka objavljenom u utorak, a u koji je uvid imala novinska agencija AFP, navodi se da je objašnjenje curenja iz laboratorija vrlo malo verovatno i da je virus verovatno prešao sa slepih miševa na ljude preko druge posredničke životinje.\nAP o izvještaju SZO: Životinje izgledni izvor COVID-19\nMeđutim, teorija "zahteva dalje istraživanje, potencijalno sa dodatnim misijama koje uključuju specijaliste stručnjake", rekao je dr Tedros.\n„Dozvolite mi da jasno kažem da što se tiče SZO, sve hipoteze ostaju na stolu“, dodao je on.\nKina je opovrgla tvrdnje i kaže da iako je Vuhan mesto gde je otkrivena prva grupa slučajeva, nije nužno i mesto porekla virusa. Državni mediji tvrde da je virus možda stigao u Vuhan uvozom smrznute hrane.\nZemlja je u velikoj meri stavila epidemiju pod kontrolu brzim masovnim ispitivanjima, strogim blokadama i strogim ograničenjima putovanja.\nSuzavac i šok-bombe u Minneapolisu


Sektor dobrovoljnih penzijskih fondova u Srbiji – izveštaj za drugo tromesečje 2020. godine\n26.08.2020. Sektor dobrovoljnih penzijskih fondova u Srbiji – izveštaj za drugo tromesečje 2020. godine\nRezultati polaganja stručnog ispita za obavljanje poslova informisanja o članstvu u dobrovoljnom penzijskom fondu i o poslovanju tog fonda, kao i za podelu prospekta u julskom ispitnom roku 2020. godine\n06.07.2020. Rezultati polaganja stručnog ispita za obavljanje poslova informisanja o članstvu u dobrovoljnom penzijskom fondu i o poslovanju tog fonda, kao i za podelu prospekta u julskom ispitnom roku 2020. godine\nObaveštenje o polaganju stručnog ispita za obavljanje poslova informisanja o članstvu u dobrovoljnom penzijskom fondu i o poslovanju tog fonda, kao i za podelu prospekta, u julskom ispitnom roku\n26.06.2020. Polaganje stručnog ispita za obavljanje poslova informisanja o članstvu u dobrovoljnom penzijskom fondu... Spisak kandidata za polaganje ovog stručnog ispita u julskom ispitnom roku može se naći na linku.\n05.06.2020. Stručni ispit za izdavanje dozvole fizičkim licima za obavljanje poslova informisanja o članstvu u dobrovoljnom penzijskom fondu i poslovanju tog fonda...\n04.05.2020. Narodna banka Srbije usvojila je niz mera i preduzela brojne aktivnosti...


Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da će u narednim danima u svakoj opštini biti formirani kol centri namenjeni starijima od 65 godina kojima je potrebna pomoć, a do njihovog uspostavljanja mogu pozvati broj 192, preko koga će biti upućeni ka kol centrima ili volonterskim službama u svojoj opštini.\n„Po nalogu predsednika Republike Srbije Aleksandra Vučića i Vlade Srbije, Ministarstvo unutrašnjih poslova će u narednim danima biti kontakt tačka za sve ljude starije od 65 godina koji se nalaze u izolaciji u svojim domaćinstvima“, rekao je Stefanović.\nMinistar je objasnio da će preko kol centara, koji će biti formirani, najstariji sugrađani jednim pozivom moći da dobiju volontere koji će im otići u kupovinu, a usluga dostave namirnica biće besplatna.\n„Mi ćemo, u saradnji sa drugim državnim institucijama, vrlo brzo imati brojeve telefona kol centara u svim opštinama u Srbiji, na koje će stariji sugrađani moći da se jave. Do trenutka dok to ne uspostavimo, molim vas da zovete sistem 192 preko koga će vas profesionalci iz redova policije uputiti ili na telefone kol centara koji već postoje u vašoj opštini ili će vas upućivati ka volonterskim centrima koji će funkcionisati u policijskim stanicama ili zgradama opštine“, naglasio je Stefanović.\nMinistar je starije sugrađane zamolio za strpljenje, jer se očekuje veliki broj poziva, i istakao da će svi imati apsolutnu pažnju i da će se izaći u susret svima koji budu zvali.\nStefanović je pozvao građane da budu oprezni i da ne nasedaju na različite ponude prevaranata koji žele da im uzmu novac.\n„Niste u obavezi, niti bilo kome treba da dajete novac zato što je otišao da vam kupi namirnice i ostale potrepštine. Država Srbija ovo radi za svoje najstarije sugrađane i nemojte, osim novca koji ćete dati za ono što vam je kupljeno, plaćati za usluge donošenja hrane, lekova ili bilo čega drugog. Volonteri, pripadnici policije, vatrogasaci, ljudi iz Crvenog krsta i civilne zaštite i svih drugih koji se u ovo budu uključili biće vam potpuno besplatno na usluzi“, poručio je Stefanović.\nMinistar se zahvalio svim ljudima koji su ponudili pomoć da, u ovim teškim vremenima, budu na usluzi najstarijim sugrađanima.


Utvrđen Prijedlog zakona o visokom obrazovanju - Klix.ba\nUtvrđen Prijedlog zakona o visokom obrazovanju\n1.6.2006. u 18:07\nVijeće ministara BiH utvrdilo je danas, većinom glasova, Prijedlog zakona o visokom obrazovanju, koji je predložilo Ministarstvo civilnih poslova. U izradi je učestvovala radna grupa sastavljena od predstavnika univerziteta, entiteta i državnih institucija.\nPrijedlog tog zakona upućen je u parlamentarnu proceduru na razmatranje po skraćenom postupku.\n„Mi danas nismo uspjeli postići konsenzus, ali smo, na temelju proste većine, poslali zakon o visokom obrazovanju u parlamentarnu procedueru“, izjavio je danas predsjedavajući Vijeća ministara BiH Adnan Terzić u Sarajevu na pres-konferenciji održanoj nakon sjednice tog vijeća.\nPrema njegovim riječima, osnovna karakteristika tog zakona je u tome da polazi od univerzalnih principa nediskriminacije i prava na obrazovanje, regulira pitanja autonomije univerziteta, mobilnosti studenata i drugog akademskog osoblja te apsolutno prihvata osnovne principe Bolonjske deklaracije iz 1999. godine i Lisabonske konvencije, kao i preporuke Komiteta ministara Vijeća Europe. Zakon je u usklađen i s Europskom konvencijom o zaštiti ljudskih prava i osnovnih sloboda, kao i principima Velike povelje o univerzitetima i Konvencijom o europskim institucijama visokog obrazovanja. Donošenjem ovog zakona ispunjavaju se uvjeti za realizaciju kredita Svjetske banke (EMSAC).\nZakonom o visokom obrazovanju je planirano da se formira državna agencija koja će obavljati akreditaciju i licenciranje visokoškolskih ustanova. Ta agencija će, nakon usvajanja zakona, početi radom i odmah će tretirati privatne univerzitete. Javne univerzitete koji su danas aktivni tretirat će nakon isteka roka od četiri godine, roka kada se Boljonjska deklaracija mora prihvatiti u svim segmentima.\n„Nismo uspjeli postići konsenzus samo oko pitanja državne agencije za akreditiranje i licenciranje. Ostali elementi tog zakona nisu sporni i mislim da će ostati još vremena da u parlamentarnoj proceduri i predstavnici međunarodne zajednice i nadležni eksperti pokušaju uvjeriti da je ovakav zakona u ovom momentu najbolji za BiH i da u prvom redu apsolutno prihvata sve elemente Boljonjske deklaracije“, kazao je Terzić, dodajući da su protiv tog zakona, u cjelini, bili ministri iz reda srpskog naroda.\nOvim zakonom se osniva i centar za informiranje i priznavanje dokumenata iz oblasti visokog obrazovanja (CIP).\nVijeće ministara BiH utvrdilo je danas Prijedlog zakona o lijekovima i medicinskim sredstvima Bosne i Hercegovine, koji je predložilo Ministarstvo civilnih poslova.\nPrijedlog zakona uputit će se Parlamentarnoj skupštini BiH na razmatranje po skraćenoj proceduri. Prijedlogom zakona predviđeno je osnivanje državne agencije za lijekove i medicinska sredstva Bosne i Hercegovine, sa sjedištem u Banjoj Luci, i centralnog laboratorija u Sarajevu.\nUtvrđen je Prijedlog osnove za vođenje pregovora radi zaključivanja Kreditnog sporazuma između BiH koju predstavlja Ministarstvo finansija i trezora i Bank Austria Creditanstalt AG za projekt vodosnabdijevanja Općine Grude. Prijedlog osnova uputit će se Predsjedništvu BiH u proceduru donošenja odluke o otpočinjanju pregovora, a za potpisnika je predložena ministrica finansija i trezora Ljerka Marić.\nIznos kredita je 2.296.000,00 s rokom otplate od 13,5 godina od efektivnosti sporazuma i uključuje jednu godinu izgradnje projekta i grejs period od pet godina. Sredstva kredita će se koristiti za kapitalne projekte vodosnabdijevanja sistema općine Grude.\nVijeće ministara BiH utvrdilo je Prijedlog osnove za vođenje pregovora i zaključivanje Sporazuma o izmjeni i pristupanju Centralnoevropskom sporazumu o slobodnoj trgovini i imenovalo delegaciju i pregovorački tim za vođenje razgovora. Prijedlog osnove uputit će se Predsjedništvu BiH u daljnju proceduru. Cilj ovog sporazuma je konsolidovanje u jedan sporazum postojećeg nivoa liberalizacije trgovine postignute kroz mrežu bilateralnih ugovora o slobodnoj trgovini već zaključenih između država ugovornica. Zaključivanjem ovog sporazuma poboljšat će, odnosno stvoriti uvjete za podsticanje investicija, uključujući strana direktna ulaganja.\nVijeće ministara BiH utvrdilo je Prijedlog sporazuma između Vijeća ministara Bosne i Hercegovine i Vlade Slovačke Republike o saradnji u borbi protiv kriminala, posebno terorizma, ilegalne trgovine drogama i organizovanog kriminala, koji je predložilo Ministarstvo sigurnosti BiH. Prijedlog sporazuma\nuputit će se Predsjedništvu BiH, a za potpisnika je predložen ministar sigurnosti BiH Bariša Čolak.\nOvim sporazumom osnovat će se Koordinacioni odbor, kojim će predsjedavati ministar sigurnosti BiH i ministar unutrašnjih poslova Republike Slovačke, koji će biti odgovoran za implementaciju Sporazuma.\nVijeće ministara BiH donijelo je Odluku o osiguravanju sredstava za realizaciju prve faze projekta »Pasivna registracija birača«. Na osnovu idejnog projekta »Pasivna registracija birača u BiH« provedene tenderske procedure za nabavku opreme i softvera i procjene ostalih troškova, Odlukom je za realizaciju projekta\nodobreno 900.000,00 KM.\nVijeće ministara BiH imenovalo je na period od četiri godine Almira Džuvu za direktora Obavještajno-sigurnosne agencije Bosne i Hercegovine, Ristu Zarića za zamjenika generalnog direktora i Ivana Ćosića za glavnog inspektora Obavještajno-sigurnosne agencije BiH.\nVijeće ministara BiH dalo je saglasnost za imenovanje Dragana Prusine za direktora JP NIO Službeni list Bosne i Hercegovine na mandatni period od četiri godinei Za direktora Agencije za nadzor nad tržištem Bosne i Hercegovine imenovana je Lenka Kozić, a za zamjenika direktora Davor Palinić. Za direktora Agencije za sigurnost hrane BiH imenovan je Sejad Mačkić, a za zamjenika direktora Zoran Đerić, a za sekretara Miroslav Vidović. Za člana Ureda za razmatranje žalbi iz oblasti izvođenja radova, javnih nabavki, transporta i strateško-poslovnog upravljanja imenovan je Ranko Krsman. Ovi kandidati imenovani su s liste uspješnih kandidata, koji su prošli javni konkurs. Za člana Upravnog odbora za reformu javne uprave imenovan je Niko Grubešić, a za zamjenika člana Dragan Podinić.\nVijeće ministara BiH zadužilo je Ministarstvo pravde da raspiše ponovni Javni poziv za izbor i imenovanje jednog zamjenika stalnog člana Venecijanske komisije.\nVijeće ministara usvojilo je informaciju Ministarstva finansija i trezora o stanju vanjske zaduženosti Bosne i Hercegovine sa 31.12. 2005. godine. Prema informaciji vanjska zaduženost BiH iznosi 4.257.898.811 od čega je na FBiH alocirano 2.737.378.398, KM, a na Republiku Srpsku 1.520.520.413 KM.\nVijeće ministara BiH prihvatilo je informaciju Ministarstva vanjske trgovine i ekonomskih odnosa o izdatim dozvolama za uvoz/izvoz naoružanja i vojne opreme u 2005. godini, koja će se uputiti Parlamentarnoj skupštini BiH.\nPrema informaciji ukupna vrijednost izvoza oružja i vojne opreme u 2005. godini iznosila je oko 63.500.000 eura. Izvoz je vršen u 30 zemalja svijeta, a najviše u Maleziju, Srbiju i Crnu Goru, SAD, Njemačku, Veliku Britaniju, Egipat, Bangledeš, Oman i Švicarsku i u ove zemlje izvezeno je oko 75 posto ukupnog izvoza. U prošloj je godini izdato ukupno 466 dozvola, od čega su 273 dozvole za izvoz oružja i vojne opreme, 183 dozvole za uvoz oružja i vojne opreme, dok je 10 dozvola za privremeni uvoz oružja i vojne opreme. Istovremeno u BiH je u 2005. godini uvezeno oružja i vojne opreme u vrijednosti od oko 14.300.000 eura iz ukupno 18 zemalja svijeta među kojima najviše iz Srbije i Crne Gore, Hrvatske, Slovenije, Austrije i Mađarske iz kojih je ostvareno oko 90 posto ukupnog uvoza.\nIran usporio aktivnosti na obogaćivanju urana\n01.06.2006. u 20:54\nTelefonski razgovor Hua Jintaoa i Busha\n01.06.2006. u 18:03


- Tek smo na polovini zacrtanog plana, da u godini kada naše selo, inače jedno od najmlađih u Vojvodini, obeležava 100 godina postojanja, stignemo do Srpske lige, što bi stvarno bilo istorija - kaže Dragan Radaković, potpredsednik, duša i pokretačka snaga svih akcija Fudbalskog kluba Jedinstvo.\nKoliko meštani Banatskog Karađorđeva ili popularni Majkani, vole fudbal i svoj klub, najbolje potvrđuju pune tribine na svakoj utakmici, iskrena podrška, ali i složne akcije uređenja stadiona i organizacija neizbežnog "trećeg poluvremena", naročito kada se slavi pobeda.\n- Jesenja titula je osvojena, fudbaleri će se mesec dana odmarati, ali nama iz uprave predaha nema. Imamo važan zadatak i obavezu da sačuvamo tim, koji je ostvario istorijski uspeh, jer nikada do sada Jedinstvo nije bilo prvoplasirano u Vojvođanskoj ligi - dodaje predsednik kluba Siniša Čubrilo, uz napomenu da će tim biti pojačan sa nekoliko kvalitetnih fudbalera, kako bi se sačuvala prva pozicija na tabeli i u godini jubileja sela, obeležio ulazak u Srpsku ligu.\nAgilni sekretar Milan Basta Bale osim administrativnih obaveza, zadužen je da šiša i održava travnati teren, koji pod njegovom rukom, kako u šali kažu, "diše i miriše".\n- Najmanje četiri godine smo kao ekipa zajedno, stvaramo tim, ali i šampionsku atmosferu u klubu koja treba da nas sve zajedno pripremi za nove domete. Do sada smo u nekoliko navrata bili u vrhu tabele, ali ovo je prvi put da smo jesenji prvaci - iskren je Siniša Čubrilo, koji izražava zahvalnost brojnim prijateljima i navijačima kluba, koji su složni i organizovani u svim akcijama, kada je potrebno da se pomogne klubu.\nFudbaler Savo Martinović, legenda kluba, na kraju pripoveda da će se igrači u zimskoj pauzi "pripremati" i tako što će zajedno sa meštanima sela, učestvovati u akciji uređenja stadiona.\n- Ne stidimo se fizičkog rada. Pa ko ne bi voleo da igra pod reflektorima a da gleda publika "pod stadionskim krovom. Od proleća imaćemo jedan od najlepših "malih" terena u Vojvodini - obećava Savo.


► Ministar: Oni koji pozivaju na nove proteste znaju da će biti nasilja\nU intevju za medije koje podržavaju "Žuti prsluci" Kastaner je ocenio da će oni koji dolaze da protestuju u gradovima, gde se očekuju neredi i štete, biti saučesnici u takvim nasilnim demonstracijama.\nZa sutra je najavljeno deveto okupljanje "Žutih prsluka" od 17. novembra, i to sigurno u Parizu i Buržu, i francuske vlasti strahuju da će biti novog nasilja posle onog prošle subote.\n"Oni koji pozivaju na demonstracije sutra znaju da će biti nasilja i prema tome imaju svoj udeo u odgovornosti. Neka stvari budu jasne", rekao je Kastaner.\nOn je rekao da je lako da se kaže da će se izaći u neki kvart i sve lomiti, i ukazao da se nalaze u Francuskoj, zemlji gde postoje prava i dužnosti, među kojima i odgovornost.\nKristof Kastaner /\nPremijerka Srbije od sutra u dvodnevnoj poseti Francuskoj\nPremijerka Srbije Ana Brnabić počinje sutra dvodnevnu posetu Francuskoj tokom koje će se sastati sa premijerom Eduarom Filipom i predsednikom Senata Žerarom Laršeom, a predviđena je i poseta...


Najbolji fudbaler Barselone Lionel Mesi u pobedi nad Rajo Valjekanom od 3:1 postigao je drugi gol na utakmici što je bio njegov 26. u Primeri ove sezone, a čak 409. ikada u prvenstvu Španije.\nOno što je zanimljivo u vezi postizanja pogodaka majstora iz Rosarija je to da je poznato kojim danima u nedelji i koliko puta je uspeovao da se upiše u strelce.\nLionel Mesi slavi gol sa Usmanom Dembeleom\nNajviše golova je dao u kada se na terenu našao u subotu, čak 200, kada je igrao nedeljom postigao je 168, potom u sredu 18. Kada je Barsa igrala svoje utakmice utrokom Mesi je 16 puta pronašo put do protivničke mreže. Četiri gola je dao kada je ekipa nastupala četvrtkom, samo tri u ponedeljak.\nZanimljivo da postoji dan kada se kapiten katalonskog giganta nije nikada upisao u strelce. To je petak, i ostaje da se vidi da li će omaleni Argentinac do kraja karijere uspeti da da gol petog dana u nedelji.


Optimum sveska LUX A5 meki povez dikto cena, cene Srbija, prodaja Beograd Novi Sad Niš\nOptimum sveska LUX A5 meki povez dikto cene\nTrenutno nemamo slike za Optimum sveska LUX A5 meki povez dikto\nEPonuda nije internet prodavnica već Vam omogućava da brzo i lako nađete Optimum sveska LUX A5 meki povez dikto po najjeftinijoj ceni. Naš cilj je da kupci budu što bolje informisani o ponudi Optimum sveska LUX A5 meki povez dikto na tržištu Srbije. Vrlo lako nalazite željeni proizvod za kategoriju Sveske za školu cene, ne morate da lutate od sajta do sajta za Optimum Sveske za školu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Optimum sveska LUX A5 meki povez dikto sa PRODAVCEM. EPonuda ne može da garantuje potpunu tačnost specifikacije i slika za Optimum sveska LUX A5 meki povez dikto. Pre kupovine, podatke za Optimum sveska LUX A5 meki povez dikto proverite na sajtu PROIZVOĐAČA.


Dodik: SNSD, DNS i SP će dijeliti i vlast i odgovornost – mojKontakt portal – Radio Televizija Kontakt\nDodik je istakao da je pitanje mandatara za sastav nove vlade još predmet razgovora, ali i ocijenio da je realno očekivati da mandatar bude iz SNSD-a.\n“Zbog broja glasova koje imamo apsoluto je realno očekivati da će naša partija dati mandatara za sastav vlade”, rekao je Dodik za Radio-televiziju Srbije i napomenuo da vjeruje da ima SNSD ima dovoljno kompetentne ljude koji mogu da ponesu odgovornost za politiku koja će biti zajedno utvrđena.\nOn je istakao da postoji saglasnost o tome da predstoji borba za ekonomiju koja podrazumijeva sanaciju štete od poplava u kojima je uništeno gotovo 20 odsto bruto društvenog proizvoda /BDP/ Republike Srpske i podsjetio da SAD još uvijek, četiri godine nakon poplava u svojoj zemlji, saniraju posljedice.\n“Mi smo sada usmjereni na sagledavanje onoga šta smo radili i na pokušaj kreiranja novih političkih, ekonomskih i reformskih pitanja, a nakon toga ćemo strukturisati ljude, na koji način mislimo da bi oni to trebalo da urade”, rekao je Dodik.\nDodaje da SNSD ima najveću podršku i potencijal da formira vladu, iako ima manji broj mandata nego ranije.\nOn je naglasio da je sada pojačana uloga DNS-a i SP-a i da će koalicija SNSD-DNS-SP dijeliti i vlast i odgovornost.\n“Možda su oni imali ranije komfornu poziciju, jer za sve je bila velika partija kriva, a oni su mogli malo da se ‘provuku’, pa u tome smo im možda pomogli da ostvare neki bolji rezultat, ali u svakom slučaju sada imamo većinu da zajedno radimo”, rekao je Dodik.\nPredsjednik Republike Srpske je naveo da su za njega važna oba nivoa vlasti – i na nivou Republike Srpske i na nivou BiH.\n“Ne možete da budete uspješni ni na jednom nivou ako niste zajedno, odnosno ako niste zastupljeni adekvatno i na jednom i na drugom nivou”, kaže Dodik.\nTakođe je rekao da će sarađivati sa liderom PDP-a Mladenom Ivanićem, kao srpskim članom Predsjedništva BiH, onoliko koliko bude potrebno u interesu Republike Srpske.\n“Mladen Ivanić ima ulogu i to nije nebitno mjesto, jer ima veoma važnu ulogu u upravljanju sistemom odbrane, ali i dijelom spoljne politike BiH i u tom dijelu možemo sarađivati”, rekao je Dodik.\nSrpsku dodatno ojačati\nPredsjednik Republike Srpske Milorad Dodik izjavio je večeras da Srpsku treba dodatno ojačati, a BiH postavi kao konfederaciju ili uniju tri zemlje ili će doći do njene disolucije.\n“Ako Bošnjaci ne budu mogli da uvaže da Hrvati postoje kao narod, da Republika Srpska postoji, jedina stvar koja se neće moći zaustaviti jeste disolucija BiH, a u disoluciji će opet neminovno doći do prava hrvatskog naroda da uređuje svoju političko teritorijalnu zajednicu”, rekao je Dodik za Radio-televiziju Srbije.\nDodik je rekao da se “ovih dana stvara utisak da će biti dostavljen neformalni prijedlog Njemačke kako i kuda će se kretati BiH”.\nOn je ocijenio da je dosadašnja politika Njemačke prema BiH bila fer i korektna, jer se nije miješala u unutrašnja pitanja i jasno pokazala da treba da ukinuti visokog predstavnika “ako hoće da se ide u Evropu”.\nDodik je ocijenio da je odnos Turske prema BiH takav da uvijek, bez obzira na okolnosti, staje isključivo na stranu Bošnjaka.\nZa razliku od Turske, kaže Dodik, suština odnosa Rusije prema BiH i Republici Srpskoj je što Moskva daje podršku međunarodnom pravu i teritorijalnom integritetu.\nKada je riječ o odnosu Srbije, Dodik je naveo da je zvaničan stav Srbije, koji podrazumijeva podršku Dejtonskom sporazumu, teritorijalnom integritetu i unutrašnjem uređenju dva entiteta i tri naroda, dovoljan okvir za afirmaciju Republike Srpske.\n“Mislim da je za Srbiju najvažnije da Republika Srpska ima svoje jako autentično političko vođstvo koje može da se kreće unutar onoga što je Dejtonski sporazum i da obezbjeđuje naše interese. Svako personalno modeliranje iz Beograda bilo bi veoma opasno i za samu Srbiju, jer bi to dovelo do značajnog gubitka autoriteta i Srbije i prava i ovlaštenja Republike Srpske”, rekao je Dodik.\nPredsjednik Republike Srpske kritikovao je ulogu međunarodne zajednice tokom izbora u BiH i ocijenio da je “jedini favorit međunarodne zajednice koji je pobijedio u BiH Mladen Ivanić”.\n“Međunarodna zajednica već dugo godina kreira sve uslove, a krivica se svaljuje uvijek na lokalne političare”, rekao je Dodik.\nOn je naveo da međunarodna zajednica ima veliki uticaj u BiH, iako njeni predstavnici ne donose konkretne odluke, ali su i dalje “upetljani, kreiraju odluke, pogotovo u Sarajevu”.\nProdužen rok za prijave u dom


U Beogradu proslavljeno "Martinovanje" - Naši u svetu\nObjavljeno 26/10/19 u 09:30\nFOTO TANJUG/ FILIP KRAINACNIC\nU Beogradu je sinoć proslavljen tradicionalni slovenački praznik mladog vina, Martinovanje, u okviru koga je Slovenija promovisana kao turistička destinacija, uz prezentaciju vina i proizvoda različitih regija i gradova.\nDomaćini Martinovanja, koje je ove godine proslavljeno šesti put, bili su Slovenački poslovni klub, Turistička organizacija Portoroža i Grad Piran, a promociju lokalne kuhinje i vina Pirana i Portoroža podržala je kompanija MK Group, koja već godinama posluje i uspešno investira u Sloveniji.\n“Slovenački poslovni klub obostrano podržava saradnju privreda Slovenije i Srbije, što najbolje dokazuje večerašnje promovisanje slovenačkog turizma i srpskog uspešnog investiranja u njega”, rekla je predsednica Slovenačkog poslovnog kluba Danijela Fišakov.\nNavela je da su Piran i Portorož njene omiljene destinacije u Sloveniji kako zbog mirisa, mora, hrane, vina i prirode, tako i zbog tamošnjih ljudi.\n“Večeras je čarobna primorska atmosfera ovih predela delimično preneta u Beograd. Za njeno potpuno doživljavanje, neizostavno, morate otići na lice mesta i lično je osetiti”, dodala je Fišakov.\nNavela je da Slovenački poslovni klub već šestu godinu organizuje Martinovanje i da se svake godine promoviše druga slovenačka opština, odnosno regija, te da su ove godine to Piran i Portorož.\n“Znamo da puno srpskih gostiju ide u Piran i Portorož, ali želimo da ih bude još više jer ta dva grada imaju puno toga da ponude. Kao što Slovenci dolaze u Beograd, tako i mi želimo da što više srpskih turista dolazi u celu Sloveniju”, rekla je Fišakov.\nDirektor MK Group Jovan Purar je istakao značaj razvoja turističkih destinacija Piran i Portorož.\n“MK Group je uspešno proširila svoje poslovanje u Sloveniji i pokazala koji je put za sve srpske kompanije koje su spremne da ulažu u ovo kompetitivno, ali prijateljsko tržište. Sa našim investicijamama u hotel ”Kempinski palace” u Portorožu, preko aerodroma u ovom gradu, sve do preuzimanja Gorenjske banke trasirali smo jednu uspešnu pricu popločanu našim dobrim namerama da radimo na razvoju i unapređenju svakog segmenta našeg poslovanja u Sloveniji”, rekao je Purar.\nSmatra da postoji ogroman prostor za saradnju, naročito u oblasti turizma i da je to jedan od najboljih načina da budemo što potpunije regionalno povezani i iskoristimo prednosti koje nam blizina nudi.\nMK Group je pokazala da investiranje u Sloveniji nije samo moguć poslovni poduhvat, već i poduhvat koji je vrlo perspektivan, rekao je Purar i dodao da i druge srpske kompanije mogu poći njihovim putem.\nGradonačelnik Pirana Ðenio Zadković je zahvalio Slovenačkom poslovnom klubu, kompaniji MK Group i Turističkoj organizaciji Pirana na uspešnoj organizaciji dogadaja.\nPoželeo je dobrodošlicu svim gostima na Martinovanju i pozvao ih da posete njegov grad, jednu od najomiljenijih destinacija za odmor na slovenačkom primorju.\n“Nije vino jedino što možemo da vam ponudimo, već sa njim u paketu ide i prelepo more, čiste plaže, jedinstvena arhitektura našeg grada, kao i vrhunska turistička usluga”, rekao je Zadković.\nNaveo je da je danas bio i kod gradonačelnika Beograda Zorana Radojičića koji ga je, dodao je, lepo ugostio.\nGovoreći o saradnji Srbije i Slovenije, naveo je da je u Beogradu registrovano 800 slovenačkih preduzeća, ali i da u Sloveniji ima sve više srpskih investitora, među kojima je i Miodrag Kostić koji je, kako je istakao, jak investitor u slovenačkom primorju.\nDirektor Turističke organizacije Portorož Igor Novel je istakao značaj ove tradicionalne manifestacije za razvoj međudržavnih odnosa, ali i ekonomije tog slovenackog turističkog grada.\n“Ovi susreti omogućavaju da se dobar glas o našem gradu, našoj turističkoj i gastronomskoj ponudi čuje u Beogradu i da se u našem gradu poveća broj turista iz Srbije. U vinu je istina, kažu stari, a naše vino donosi poruku prijateljstva i gostoljubivosti u Beograd”, rekao je Novel.\nIstakao je da puno sarađuju sa kompanijom MK Group i da sve više Srba posećuje Portorož.\nPrecizirao je da je za devet meseci ove godine taj grad posetilo 9.500 Srba, te da je ostvareno više od 31.000 noćenja.\n“Od 2016. do 2018. godine imali smo porast srpskih turista čak za 14.000 noćenja, što znači da je za tri godine povećan broj noćenja srpskih turista za 70 odsto”, naveo je Novel.\nAmbasador Slovenije u Srbiji Istok Jarc je rekao da su odnosi i Slovenije i Srbije dobri, stabilni i možda najbolji u poslednjih nekoliko godina.\n“Siguran sam da će se saradnja dve zemlje na političkom, ali i ekonomskom nivou nastaviti”, rekao je slovenački ambasador.\nPred nastup u Beogradu, Kaliopi otkrila interesantan detalj sa koncerta u BiH, i zašto se publika smejala\nProdavci u Grčkoj očajni! Bez srpskih turista nema zarade: “Možda ćemo morati…\nPrva turistkinja u popularnom letovalištu u Grčkoj Srpkinja sa dvoje male dece


Ljajić - Srbija i Turska imaju odlične političke i ekonomske odnose - SandzakHaber.Net , Sandžačke Internet Novine !\nNaslovna Vijesti Ljajić – Srbija i Turska imaju odlične političke i ekonomske odnose\nLjajić – Srbija i Turska imaju odlične političke i ekonomske odnose\nOd Redakcija - 6. Aprila 2014. 0 52 Podeli na Fejsbuku\ntweet Turski avioprevoznik “Turkiš erlajns” posle 25 godina otvorio je prvu redovnu kargo liniju sa Aerodroma “Nikola Tesla”. Svakog petka iz Beograda će poletati avion koji će moći u Tursku da ponese 70 tona srpskih proizvoda namenjenih Turskom tržištu. Ministar trgoviene i telekomunikacija u Vladi Srbije Rasim Ljajić istakao je na otvaranju ovog leta da Srbija i Turska imaju odlične političke i ekonomske odnose\nMinistar trgovine i telekomunikacija Rasim Ljajić istakao je da Srbija i Turska imaju odlične političke i ekonomske odnose, ali da ne možemo biti zadovoljni niti obimom razmene između dve zemlje, a još manje obimom turskih investicija u srpsku privredu.\nLjajić kaže da će ovaj kargo most omogućiti robi sa našeg prostora da se u jednom danu nađe na turskom tržištu.\n“Naš cilj jeste da obim robne razmene podignemo na milijardu evra i zato ova prva kargo linija Beograd-Istanbul jeste korak u tom pravcu. Verujem da će obim ukupne privredne razmene između dve zemlje biti značajno povećan”, kaže Ljajić.\nMinistar Ljajić je najvio da će se nesporazumi oko slota za sletanje “Er Srbije” na glavni aerodrom u Istanbulu veoma brzo resiti i da će naši avioni zauzeti ono mesto koje im pripada na turskom nebu.\nInače, turske komapnije nedeljno imaju preko 20 linija iz Srbije i kako kažu sve su isplative.\n“Za mene je ovo istorijski dan zato što je već poznato u istoriji da je Beograd uvek bio centar transportnih ruta kroz vekove. Utemeljili smo novi put, ovaj put je ponovo deo ‘Puta svile’, ali sada je on kroz vazduh”, kaže direktor “Turkiš erlajnsa” u Beogradu Ozgur Boran.\nLinija će ići od Istanbula ka Madridu, zatim preko Beograda ka Istanbulu i omogućiće da roba iz Srbije dođe na 94 svetske destinacije.\ntweet Prethodni tekstNjeguš: Ispustili smo pobedu zbog grešaka iskusnihSledeći tekstAmir-agin han nakon 55 godina vraćen vlasnicima Redakcija\tPOVEZANE OBJAVEVIŠE OD AUTORA


Savić: Partizan je uradio šta je trebalo – Nadlanu.com\nSavić: Partizan je uradio šta je trebalo\nPARIZ, 8. maja 2010. (Beta) - Nekadašnji košarkaški reprezentativac Zoran Savić rekao je u Parizu da Partizan nije ni u čemu pogrešio u polufinalnom duelu sa Olimpijakosom na završnom turniru Evrolige i da su nijanse odlučile o finalisti.\n"Igrali su kako treba, nema šta da im se zameri. Olimpijakos ipak ima kvalitetniji tim, već dugo godina mnogo ulažu. Partizan je uradio sve što je trebalo i sve što je mogao. Po pripremi, kvalitetu i svemu što su pokazali, zaslužili su finale, a nijanse su odlučile da u njemu ne budu", rekao je Savić izveštačima iz Srbije u Parizu.\nTrofejni repbrezentativac Jugoslavije i igrač velikih evropskih klubova ocenio je da sutrašnji meč sa CSKA za treće mesto nije toliko važan, već da je plasman na završni turnir ipak najveći uspeh.\n"Nije toliko bitna ta utakmica za treće mesto, stvarno mislim da nije važno da li si treći ili četvrti u Evropi. Nije ovo NBA gde jedan tim osvoji titulu, a svi ostali su srećni. Ovde 24 počinju, 20 želi da osvoji i na kraju jedan pobedi, a 23 ekipe su nezadovoljne. Partizan je uradio šta je trebalo, došao je na 'fajnal for' i to je najveći uspeh", rekao je Savić.\n"Kada su se svi sklanjali od lopte, on je uzeo. To je njegov najveći kvalitet, to je pokazivao od juniorskih dana, da ima hrabrosti da uputi odlučujući šut. To ne može da se trenira, sa tim se rodiš", kazao je Savić.


Milšped Grupa je vodeći regionalni logistički provajder, koji se sastoji iz kompanija u Srbiji, Crnoj Gori, Hrvatskoj, Sloveniji, Albaniji, Bosni, Rusiji i Nemačkoj (kompanija specijalizovana za automobilsku logistike). Milšped posluje već 23 godine i ima preko 1.800 zaposlenih, te nudi integrisane usluge vazdušnog, morskog, železničkog i drumskog transporta (domaći i međunarodni, puni, delimični i zbirni transport), kao i usluge carinskog posredovanja, skladištenja i distribucije. Strateško opredeljenje kompanije se zasniva na visokim vrednostima korporativne kulture, poštovanje partnerstva sa klijentima, kao i na primeni naprednih tehnologija i društveno odgovornog poslovanja.\nZapadnobalkanska regija je povezana sa Evropom već uhodanom saradnjom sa partnerima eminentnog svetskog renomea, a time je i povezana sa celim svetom. Sa 34 linija iz/ka Evropi, koje su fleksibilne i za posebne zahteve, sistem je podešen tako da obezbeđuje optimalan odnos između vremena i troškova naših klijenata i kupaca.\nRegionalna saobraćajna mreža je zasnovana na svakodnevnim linijama između glavnih centrala i terminala, obezbeđujući ulove za kontinuirani tok transporta, bez obzira na poreklo i odredište pošiljki. Različiti carinski režimi širom regiona imaju podršku stručnjaka u ovoj oblasti u svakoj pojedinačnoj zemlji, a čijom integracijom se pokrivaju i realizuju svi transportni režimi.\nDomaće transportne mreže, uz podršku specijalno dizajniranih pristupa planiranju, obezbeđuje pravovremene usluge.\nOve mreže, ujedinjene u jedinstvenu celinu, organizovane su sa jednim ciljem: da pruže logističke procese sa visokim kvalitetom usluge, transparentan status pošiljke, minimalno vreme transporta, visok stepen sigurnosti kao i bezbednosti. Podržan IT rešenjima i neprekidnim razvojem, kao i kvalifikovanim i uglednim ljudskim resursima, ovaj koncept čini Milšped Grupu vodećim provajderom logističkih usluga u regionu.\nPočetak saradnje sa trgovinskim lancem “Kika”\nTestiranje WMS softvera u realnim uslovima\nNovih 5000 paletnih mesta za prehrambenu industriju\nSpecijalna odličja za vozače kompanije Milšped


Na fakultetu organizacionih nauka će se 19. i 21. marta u organizaciji FON-ovog Centra za razvoj karijere po četvrti put održati seminar o advertajzingu „FONklame“. Festival je prvenstveno namenjen studentima Fakulteta organizacionih nauka kako bi im približio svet reklama, marketinga i PR-a. Festival kao i prethodnih godina ima edukativni, humani i zabavni karakter.\nDrugi dan festivala biće zabavnog karaktera i tada će biti održano veče reklama, gde će učesnicima biti predstavljene najuspešnije reklame sa „Noći reklamoždera“, ovogodišnjeg Superbowl-a kao i reklame kompanija sponzora projekta.\nFestival će takođe imati i humanitarni karakter. Ulaznica na veče reklama će se naplaćivati simboličnih 150 dinara a sav novac prikupljen od prodaje ulaznica je namenjen u dobrotvorne svrhe i biće doniran Centru za usvajanje dece „Dom Moša Pijade“.\nSvi zainteresovani koji žele da učestvuju na festivalu mogu se prijaviti slanjem CV-a na e-mail karijera@fon.rs do 16. Marta u 23:00.\nFON-ov centar za razvoj karijere predstavlja projekat Fakulteta organizacionih nauka, započet 2004. godine. Primarni zadatak Centra je da studentima Fakulteta pruži pomoć i podršku pri stručnom i profesionalnom usavršavanju i zapošljavanju kroz saradnju sa privrednim, naučnim, državnim i drugim institucijama, kao i istaknutim pojedincima i ekspertima. O informacijama vezanim za aktivnosti FON-ovog centra za razvoj karijere možete se bliže informisati na karijera.fon.rs/fonklame


Igrač/igračica kola - SPORTSKI ŽURNAL\n29 mart, 2016 5\nISPRAVLJENA GREŠKA IZ NOVOG PAZARA: Stevanoviću 5 poena\nUvažavanjem izveštaja Žurnalovog dopisnika Miljana Minića, sa utakmice Novi Pazar – Spartak LJig, koji zbog tehničkih razloga i vremenskih ograničenja nije mogao da bude objavljen u drugom izdan [...]\n25 mart, 2016 9\nMarku Nikoliću martovska trka\nIgrač meseca marta, po izboru Žirija sastavljenog od predstavnika Viner Štetiše osiguranja, UOKPL i Sportskog žurnala je Marko Nikolić, prvotimac Vojvodine NS seme.\n15 mart, 2016 2\nMVP 18. KOLA: Nikola Gajević (Spartak LJig)\nJedan od najmlađih prvotimaca Spartaka, 20-godišnji Nikola Gajević, iskoristio je ukazanu šansu i iz meča sa Partizanom izašao kao najkorisniji igrač.\n18 februar, 2016 0\nMVP 15. kola Super liga: Jovana Jovičić (Železničar)\nKorektor Železničara Jovana Jovičić nanizala je 30 poena protiv Crvene zvezde i bila najzaslužnija za istorijsku pobedu Lajkovčanki, te s pravom ponela epitet najkorisnije igračice kola\n17 februar, 2016 2\nMVP 14. KOLA – Aleksa Polomac (Partizan)\nIz kola u kolo juniorski reprezentativac igra sve bolje i bolje. U meču protiv Niša imao je težak posao, jer je u odsustvu Dušana Lopara preuzeo ulogu prvog srednjaka crno-belih.\n10 februar, 2016 0\nMVP 14. kola: Aleksandra Cvetićanin (NIS Spartak)\nU velikoj pobedi NIS Spartaka nad Vizurom, u derbiju kola, Aleksandra Cvetićanin odigrala je sjajan meč i pokazala da je konačno igrački sazrela i da je sposobna da izdrži breme vođe\n03 februar, 2016 1\nMVP KOLA: Nina Kocić (DINAMO)\nU gotovo svojoj prvoj ozbiljnijoj sezoni u superligaškom društvu, korektor pančevačkog Dinama Nina Kocić ne prestaje da oduševljava dobrim partijama i skreće pažnju na sebe.\n01 februar, 2016 12\nMVP 12. KOLA - Nemanja Stevanović (Novi Pazar)\nImao je rešenje u četvrtak veče, kada je njegovom timu bilo najteže. Nemanja Stevanović (27, 192 cm, primač servisa), zablistao je u dvorani na „Tošinom bunaru” i poneo epitet igrača utakmice Pa [...]\n18 januar, 2016 3\nMVP 10. KOLA – Zoran Ateljević (KLEK)\nKlek je ostvario veliki trijumf u Kragujevcu, kojim su znatno uvećali šanse za opstanak u eliti, samim tim i učešće u doigravanju.\n22 decembar, 2015 1\nMVP 9. KOLA – Boris Buša (Partizan)\nIz kola u kolo doprinos Borisa Buše (18, 200 cm) u dresu Partizana je, sve veći i veći.


Elektrodistribucija Subotica, nakon brojnih reklamacija potrošača na decembarske račune, proverava kako su čitači na terenu obavili posao, a istovremeno i ispravnost brojila. Iako je, prema rečima direktora Stevana Bakića bilo oko 540 pritužbi na ispostavljene obračune, do sada ni u jednom slučaju nije ustanovljena nepravilnost, tvrde u subotičkoj „Elektrovojvodini“. Provera se obavlja metodom slučajnog uzorka, što znači da ekipe Elektrodistribucije u određenom delu grada obilaze po nekoliko podnosilaca reklamacija i utvrđuju njihovu osnovanost. Kontrole će se nastaviti i narednih dana, sve do kraja ovog meseca.\nPrivredno društvo "EPS Snabdevanje" odložilo je primenu novog izgleda računa za električnu energiju jer je najvažnije da se kupci uvere u tačnost računa. Ta odluka je doneta kako bi kupci račune za struju potrošenu u januaru mogli lakše da uporede sa ranijim računima i da ne bi bili zbunjeni novim izgledom i rasporedom stavki na računu, saopštila je Elektroprivreda Srbije. Očitavanje januarske potrošnje trajalo je od 1. do 5. februara uz duple kontrole čitača, a očitano je 97 odsto brojila. Tri odsto mernih mesta bilo je nedostupno i ta će brojila biti očitana u najkraćem mogućem roku. Kontrola je u 0,4 odsto slučajeva utvrdila grešku koja je odmah ispravljena, a većih nepravilnosti nije bilo, kaže se u saopštenju EPS-a.\nGradsko veće usvojilo je Program trošenja sredstava za unapredjenje bezbednosti saobraćaja na teritoriji grada u ovoj godini. Plan prihoda predvidja skoro 30 miliona dinara iz budžeta Grada za ove namene, od toga 18 miliona od novčanih kazni za prekršaje predvidjene propisima o bezbednosti saobraćaja. Planiran je i prihod od milion 700 hiljada dinara iz pokrajinskog budžeta za video nadzor. U planu rashoda, izmedju ostalog, za popravljanje saobraćajne infrastrukture predvidjeno je 9 miliona dinara, za nabavku i ugradnju kamera za video nadzor na raskrsnicama 6 miliona dinara, a za nabavku vozila za saobraćajnu policiju i organe Gradske uprave nadležne za poslove saobraćaja 4 miliona dinara. Program je objavljen u Službenom listu Grada.\nRok za predaju radova za idejno urbanističko-arhitektonsko rešenje uređenja banjsko-hotelskog kompleksa uz istočnu obalu jezera Palić, na konkursu koji je raspisan u novembru, ističe 17. februara. Konkurs je organizovan u saradnji sa Inženjerskom komorom Srbije – Regionalni centar Subotica, i treba da pruži odgovor na pitanje koji su to ključni sadržaji Banje Palić čija realizacija, uz velnes, vodene zabave i prateći hotel, treba da posluži kao „magnet“ za okolno hotelsko i pansionsko tržište. Koncept Palića kao turističkog odredišta treba da se oslanja na tradicionalnu kulturu sa elementima centara vodenih doživljaja kakvi su uobičajeni u Srednjoj Evropi. Fond nagrada konkursa je 2.550.000 dinara, a u „Park Palić” d.o.o kažu da će broj pristiglih radova objaviti po zatvaranju konkursa.\nOd prvog novembra prošle do 29. januara ove godine Subotičani su podneli izmedju 1400 i 1500 zahteva za legalizaciju raznih gradjevinskih objekata. Najveći broj zahteva za legalizacijom otpada na takozvane pomoćne objekte, dok se trećina zahteva odnosi na legalizaciju manjih stambenih objekata koji su izgradjeni na periferiji grada. Protekle godine u Subotici je izdato stotinjak gradjevinskih dozvola, koliko otprilike i godinu dana ranije. Trećina se odnosi na porodične kuće, a tu su još 3 dozvole za višeporodične objekte, 13 za poslovne i 11 za metalne gradjevinske objekte. Trideset i pet dozvola izdato je za izvodjenje raznih infrastrukturnih objekata.


Pošta u Gračanici bez poštanskog materijala\nJoš jedan dokaz da moderna tehnologija, SMS i internet dopisivanje nije potisnulo stariji način komunikacije putem pisama je i taj da nam ovih dana stižu primedbe žitelja centralnog Kosova na račun pošte u Gračanici, u kojoj nema osnovnog poštanskog materijala. Slušaoci KIM radija se najčešće žale što u Gračanici već desetak dana nema koverata i poštanskih markica i da ljudi ne mogu da šalju svoja pisma takođe se žale i na rad poštanskih službenika koji korisnicima ne žele da objasne zbog čega nema poštanskih markica. KIM radiju su ipak u Pošti u Gračanici rekli da je razlog nedostaka materijala često menjanje država i granica pa se zbog toga često menjaju i markice. Službenik pošte Vesna Pavlović kaže da se čekaju marke sa oznakom Republike Srbije. Ona kaže da je u Pošti u Gračanici stizao samo službeni materijal a da su ostali materijal korisnici morali da kupuju na kioscima po duploj većoj ceni. „Trebalo bi uskoro da počne prodaja i na šalterima pošta s obziorom da smo do sada prodavali samo službene koverte“, rekla je Pavlovićeva. Poštanski materijal će u Gračanicu i u drugim sredinama na Kosovu ipak stići a građanima ostaje nada da više neće biti promena država i granica ako ni zbog čeg drugog a ono da svoja pisma pošalju na vreme.


Apelacioni sud u Novom Sadu potvrdio je odluku o kazni zatvora, ali i izbacivanju Srđana Obradovića iz fudbala u narednih deset godina.\nSudiji Srđanu Obradoviću iz Jagodine, koji je priveden posle meča između subotičkog Spartaka i Radničkog iz Niša, izrečena je zabrana vršenja poziva i delatnosti fudbalskog sudije i svih drugih delatnosti u Fudbalskom savezu Srbije.\nTime je samo potvrđena presuda Višeg suda u Novom Sadu, doneta 26. marta, a tada je Obradoviću određena i kazna od 15 meseci zatvora.\nOsuđen je zbog “iskorišćavanja službenog položaja i favorizovanja domaćeg tima” u Subotici 13. maja 2018.\nOba tima bila su u igri za plasman u Evropu, registrovane su velike uplate na pobedu gostujuće ekipe, a svedoci su na suđenju potvrdili da su pojedine osobe u poluvremenu ulazile u sudijsku svlačionicu. Subotičani su oba gola postigli sa bele tačke, jedan penal je bio posebno sporan i koban po Srđana Obradovića, a crveni karton je dobio Milan Pavkov, tadašnji igrač Nišlija.\nNiški Radnički sezonu je završio na trećem, a Subotičani na četvrtom mestu. Oba tima učestvovala su potom u kvalifikacijama za Ligu Evrope.


Tekst objavljen: 04.06.2021 9:55\nPogledajte poslove koje smo odabrali za petak, 4. jun\nKompanija: LibraFire d.o.o.\nPozicija: Technical project manager\nUslovi: Fakultetska diploma, poželjno iz oblasti računarskih nauka ili elektroinženjeringa, iskustvo u razvoju softvera, iskustvo u vođenju projekta, dobre komunikacione i organizacione veštine, odlično znanje engleskog jezika\nKompanija: Elektromontaža d.o.o.\nPozicija: Samostalni inženjer za pripremu i izvođenje radova\nUslovi: Završen elektrotehnički fakultet - smer energetika, radno iskustvo na istim ili sličnim poslovima minimum tri godine, posedovanje licence Inženjerske komore Srbije - 450, 451, viši nivo poznavanja engleskog jezika i rada u MS Office paketu, organizovanost, komunikativnost, sistematičnost i timska orijentisanost\nKompanija: Expert gradnja d.o.o.\nPozicija: Građevinski inženjer - izvođač\nUslovi: Iskustvo na istim poslovima, spremnost za rad na terenu\nKompanija: Dental medical\nUslovi: Minimum IV stepen stručne spreme, poznavanje rada na računaru, komunikativnost, dobre organizacione sposobnosti, spremnost za rad u timu\nKompanija: Aciko komerc d.o.o.\nUslovi: Završen ekonomski fakultet, prednost imaju kandidati sa radnim iskustvom, sa licencom za potpisivanje završnog računa i PDV, poznavanje rada na računaru


Saveti za pretragu kada se ne vraćaju rezultati\nŽao nam je što nismo obezbedili informacije koje tražite. Neka od dolenavedenih uputstava mogu vam biti od pomoći.\nOtkucajte još nekoliko reči za pretragu. Veoma specifična pretraga sa 2-7 reči će vratiti najpreciznije rezultate.\nPokušajte da drugačije formulišete ključne reči ili da koristite sinonime. Pretraživač se redovno ažurira na osnovu termina koje osobe koriste u pretrazi, ali možda još uvek ne prepoznaje termine koje vi koristite. Primeri dobrih pretraga\nkako se štampaju propratni sadržaji\nkurs o hipervezama\nkreiranje vremenskog lista\nI dalje ne možete da pronađete?\nOffice lokacija neprestano dodaje i poboljšava sadržaj na osnovu vaših povratnih informacija. Koristite veze za povratne informacije na ovoj lokaciji da biste nam saopštili šta želite. Primenljivo na: Office 2013, Office 2010, 2007 Office System, Office 2003 Direktorijum lokacijaObratite nam seProsleđivanje povratnih informacijaUslovi korišćenjaŽigoviPrivatnost i kolačićiPristupačnost© 2014 Microsoft Corporation. Sva prava zadržana.


Battlefield 2042 prodat u oko 4,2 miliona primeraka prve nedelje - PLAY!\nElectronic Arts još uvek nije otkrio finansijske rezultate vezane za najnovije izdanje u svojoj franšizi ratnih pucačina – Battlefield 2042 – ali su se zato pojavile prve procene vezane za broj prodatih primeraka tokom prve nedelje.\nPrema rečima insajdera bliskog kompaniji, Toma Hendersona, Battlefield 2042 je prodat u oko 4,23 miliona primeraka tokom prve nedelje izlaska u periodu nakon 19. novembra. Ovo je prilično solidna cifra kada se sagleda čitav serijal Battlefield igara, ali je nedovoljno da bi se nadmašio najbrže prodavani naslov – Battlefield 3 sa 4,68 miliona prodatih kopija za nedelju dana.\nNaravno, obzirom na to u kakvom se stanju nalazi Battlefield 2042 mnogi igrači su zatražili povraćaj novca, ali to nije uračunato u ovaj broj.\nBattlefield 2042 se susreće sa dosta problema dok DICE naporno radi na ispravkama, ali i pored toga igra tone i gubi igrače do te mere da se Farming Simulator 22 igra više od ove futurističke pucačine.\nRelated Items:Battlefield 2042, DICE, electronic arts, sales


Pobednik takmičenja u upravljanju projektima 2021\nPosted at 22:20h in Vesti\tby\tvladimir.obradovic\nPobednik nacionalnog takmičenja u upravljanju projektima Project Management Championship, održanog u nedelju 14. marta, je tim studenata sa Fakulteta organizacionih nauka Univerziteta u Beogradu, čiji su članovi Sofija Seničić, Nikola Milošević i Ana Ristić. Ovaj tim predstavljaće Srbiju na internacionalnom finalu ovog prestižnog takmičenja koje će se održati u septembru ove godine u\nTakmičenje organizuje Young Crew Srbija kao ogranak za mlade Udruženja za upravljanje projektima Srbija – IPMA Srbija, u okviru Međunarodne asocijacije za upravljanje projektima – IPMA (International Project Management Association) sa ciljem da mladima pruži priliku za razvoj, sticanje novih poznanstava i učenje kroz praksu.\nNa ovogodišnjem takmičenju u okviru kvalifikacione runde koja je ove godine održana onlajn 27. februara učestvovalo je 46 timova. Više od 170 studenata sa 19 fakulteta iz 6 gradova Srbije imalo je priliku da timski rešava test od 100 pitanja za 100 minuta.\nŠest timova koji su se istakli svojim znanjem i ostvarili najbolji rezultat, u nacionalnom finalu oprobalo se i u ulozi projektnih menadžera i rešavanju realnih poslovnih problema.\nProjekat organizacije takmičenja u upravljanju projektima podržan je od strane: Ministarstva omladine i sporta, Ministarstva prosvete, nauke i tehnološkog razvoja, Srpske asocijacije menadžera i Centra za razvoj karijere.\nNadamo se da će pobednik nacionalnog takmičenja u upravljanju projektima ostvariti fantastičan rezultat i u međunarodnom finalu.\nSvi studenti koju su zainteresovani da se uključe u projektnu zajednicu mogu pratiti naš sajt i posebnu stranicu posvećenu mladima, kao i instagram stranice @ipma.serbia i @youngcrewserbia.


“Telekom Srbija” je kupio još dva kablovska operatora - "Radijus vektor" i "AVcom", a pregovara sa još pet manjih i očekuje da se u prvom kvartalu ove godine završe i te akvizicije.\nTo je u intervjuu za "Blic" rekao Vladimir Lučić, koordinator za internet i multimediju "Telekom Srbija grupe" i direktor Mtela, i dodaje da je kupovina kablovaca uslov za realizaciju razvojne strategije "Milion plus", kojom treba da dođu do više od milion korisnika televizije i interneta.\nOn je naglasio da je cena tržišna i zavisi od onog što se dobija. “Tekom Srbija” je dobio 120.000 novih internet i televizijskih korisnika koje je imao "Radijus vektor" i 18.000 koje je imao "AVcom".\nLučić je istakao da se “Telekom” finansira sopstvenim sredstvima. “Mi smo poslednjih pet godina po osnovu dividendi akcionarima isplatili 450 miliona evra. Ne finansiramo mi narodnim parama ove akvizicije, već smo punih 10 godina ekstremno profitabilni. Naš zadatak je da to održimo, a ne da budemo gubitaš, pa da nas država finansira. A profitabilnosti nema bez razvoja. Kada poredite sve kablovce uključujući i SBB, mi imamo ubedljivo najveći profit, ali i najveći broj radnika, više nego svi mobilni i kablovski operatori zajedno. I zaduženost nam je vrlo mala, pa zato možemo bez problema da finansiramo ovaj projekat”.\nOn je rekao da kupovina televizija nije njihova strategija i to neće raditi. “Sve velike kompanije u svetu se okreću internetu, pa i mi, jer je internet jedini siguran prihod u narednih 50 godina. Internet-portali će u budućnosti biti najveći proizvođači sadržaja i mi želimo da budemo jedan od nosilaca pravljenja tog lokalnog serijskog, sportskog ili naučnog programa. To je za nas izazov”.\n“Telenor” ove godine ulaže 100 miliona evra u Srbiju\nSrbija primljena u Azijsku banku\nKatar povećava udeo u “Deutsche Bank”


Najbrže rastuća epidemija AIDS-a u svijetu - 2003-09-16\nSada se uhvatite u koštac sa AIDS-om na području Istočne Evrope i Centralne Azije i izbjegnite ogromne ekonomske troškove kasnije, pozvali su danas u Washingtonu zvaničnici Svjetske banke zaduženi za program borbe protiv AIDS-a na ovom području. Tim povodom je javnosti prezentiran najnoviji izvještaj Svjetske banke pod imenom Spriječavanje izbijanja krize AIDS-a u Istočnoj Evropi i Centralnoj Aziji.\nProcjenjuje se da preko 1.2 miliona ljudi živi sa virusom AIDS-a u 28 zemalja u regionu istočne Evrope i centralne Azije. Za ovu regiju zvaničnici Svjetske banke kažu da ima najveću stopu rasta zaraženih i oboljelih od AIDS-a. Novi slučajevi AIDS-a se pojavljuju brže nego u bilo kojem drugom regionu, uz sve veću prisutnost korištenja droga intravenozno, prenošenja seksualnim kontaktima i pojavom tuberkoloze.\nOlusoji Adeyi, šef ljekarskog tima programa za borbu protiv AIDS-a svjetske banke za Istočnu Evropu i Centralnu Aziju danas je zajedno sa kolegama Anett Dixon , direktorom za regionalne operacije banke i Debrework Zewdie, koordinatorom za borbu protiv AIDS-a, govoreći o ovom problemu na području istočne Evrope kazao:\nAdeyi ; Po našem mišljenju, odašiljemo jednostavnu poruku, radi se o ozbiljnom i sve većem problemu AIDS-a u regionu.Situacija je različita u različitim zemljama, ali ima potencijal da preraste u istinski lošu situaciju u mnogim zemljama. Nepostojanje djelotvorne akcije u brojnim zemljama će rezultirati katastrofalnom krizom AIDS-a, što ima ozbiljne posljedice za zdravlje i cjelokupan ekonomski razvoj, i što može uzrokovati destrukciju u društvu.-upozorio je gospodin Adeyi danas u Washingtonu.\nKljučno je identificirati one koji su najranjiviji, one koji su u u grupi najvećeg rizika koji šire virus ili koji su pogođeni virusom HIV-a. Ključni faktori sprječavanja širenja AIDS-a su zaštita zaliha krvi, hvatanje u koštac sa problemom narkomana koji intravenozno koriste droge, razvoj programa zaštite od prenosa virusa HIV-a između onih koji pružaju seksualne usluge i njihovih klijenata, kao i intevenirati u slučaju oboljelih i zaraženih među zatvorenicima u zatrvorima i bivšim zatvorenicima, koji su najviše pogođeni AIDS-om u ovom regionu.\nNa pitanje koliko je ovaj problem izražen u BiH, gospodin Adeyi kaže:\nAdeyi: BiH ima, prema zvaničnim podacima jednu od najmanjih stopa zaraženosti AIDS-om, ponavljam to je informacija data na osnovu zvaničnih podataka. Kada pogledate lokaciju na kojoj je smještena Bih, ona ima određenih strukturalnih ranjivosti. Radi se o tome da je ona stjecište puteva koji se koriste za transport, ima istoriju raseljenih osoba i sukoba, nije u potpunosti imuna na transport droga u regionu.\nTakođer imamo informacije , a to smo spomenuli i u izvještaju, da su neki od osoblja međunarodne zajednice stacionirani u Bih omiljeni klijenti onih koji pružaju seksualne usluge. Kada sve to objedinimo dolazimo do sljedećeg: u ovom trenutku, izviješteni brojevi su mali,ali to nije razlog za čestitanje. BiH , zemlja u kojoj sam radio pet godina i čiji sam počasni građanin, ima mogućnost da postavi na noge snažan sistem nadgledanja AIDS-a, da bolje razumije i prati dinamiku razvoja epidemije AIDS-a i na mjesto postavi program zaštite od AIDS-a ,kako bi brojevi ostali mali. Drago mi je što se vlast BIH suočava sa ovim problemom, svjetska banka je, moram reći, na umjeren način pomogla neka nastojanja kroz osnovne programe za poboljšanje javnog zdravstva.\nLjekar koji trenutno vodi većinu ovih poslova ,dr Bakir Nakaš, je dinamičan ljekar i moj stari prijatelj. Mislim da se na terenu nalaze svi elementi koji su potrebni vladi kako bi se uhvatila u koštac sa ovim problemom. Sada kada ovo govorim moj kolega se nalazi na području Jugoistočne Evrope kako bi razradio detaljniju studiju, a među tim zemljama je i BiH.\nAutori izvještaja pozivaju lidere ovih zemalja da se aktivnije uključe u borbu protiv AIDS-a jer ih smatraju ključem za rješenje ovog problema.Oni su također pozvali na pružanje boljih zdravstvenih usluga za one koji su inficirani virusom HIV ,ali i kontrolu dvostruke epidemije AIDS-a i tuberkoloze.


Ministar zatite životne sredine Goran Trivan kaže da se vode pregovori u vezi sa izbacivanjem iz upotrebe jednokratne plastike.\nTakođe, kako je dodao, priprema se depozitni sistem kada je u pitanju plastika i sve ostalo to je reciklabilni ambalani otpad te vrste, odnosno plaćanje kaucije za plastične i staklene flaše, limenke...\n- Pregovaramo i razgovaramo sa entitetima koji su zaiteresovani za tu priču - naveo je ministar.\nGovoreći o merama protiv zagađenja, Trivan je naveo da je Vladina radna grupa za zaštitu vazduha identifikovala individualna ložišta i automobile, ali i elektroenergetske kapacitete kao glavne uzroke zagađenja, pa želi da "Srbijagas" i toplane omoguće građanima jeftinije priključivanje na centralno grejanje.\n- Ovo jeste poziv svim lokalnim samoupravama, školama, nevladinim organizacijama, akcijama, da se uključe. Čini mi se da će ovo prerasti u jedan optedruštveni pokret - istakao je Trivan.


Tegeltija: Ponašanje stranaca prevršilo svaku mjeru | Republika Srpska\nNaslovna Bosna i Hercegovina Tegeltija: Ponašanje stranaca prevršilo svaku mjeru\nTegeltija: Ponašanje stranaca prevršilo svaku mjeru\nZoran Tegeltija, predsjedavajući Savjeta ministara BiH, rekao je da ovo što se dešava u ponašanju međunarodnih zvaničnika prevršilo svaku mjeru.\n“Protiv sam sankcija i one samo produbljuju krizu. Ove sankcije Velike Britanije jesu samo skretanje pažnje sa ključnih pitanja u našem društvu. Sankcije su rezultat unutrašnjih politika i savim sigurno su usmjerene protiv institucija Republike Srpske”, rekao je Tegeltija dodajući da se sankcijama prema Miloradu Dodiku, srpskom članu Predsjedništva BiH i Željki Cvijanović, predsjednici Republike Srpske, želi promijeniti politika Republike Srpske.\nOn je naglasio da se želi kreirati politika da kada Narodna skupština RS donese zakon da taj zakon ode u neku od stranih ambasada.\n“Zamislite društvo u kojem bi predsjednik Republike Srpske radio protiv onoga što radi NSRS”, rekao je Tegeltija.\nOn je rekao da politike jačanja Reoublike Srpske opoziciji ne odgovara.\nGovoreći o odluci Kristijana Šmita, rekao je da misli da to neće proći i da razumije njegove strahove od političkog Sarajeva koje je tražilo da poništi zakon ili da ide kući.\n“Siguran sam da ni pozicija ni opozicija neće prihvatiti odluku Šmita”, rekao je Tegeltija dodajući da će u Republici Srpskoj biti dovoljno snage i hrabrosti da se suprotstave Šmitu.\nTegeltija je rekao da je pitanje imovine crvena linija za ovaj narod.\n“Imate projekte Buk Bijela i aerodrom u Trebinju koji se blokiraju samo iz razloga što se rade na teritoriji Republike Srpske “, rekao je Tegeltija dodajući da Srpska ne može bez svoje imovine koja joj je zagarantovana Dejtonom.\nRekao je da je neprihvatljivo da se neko zalaže za razgovor i dogovor, a onda nameću rješenja.\n“Nismo uspjeli da sačuvamo Savjet ministara da ulazi u političke rasprave i u tome dominira ministrica Bisera Turković koja iznosi stavove koji nisu stavovi Savjeta ministara”, rekao Tegeltija.\nKomentarišući pojačano prisustvo policije i informacije o ugroženosti Dodika, Tegeltija je rekao da MUP Srpske ima informacije od partnerskih agencija iz zemlje i inostranstva o ugroženosti Dodika te da zabrinjava što te prijetnje dolaze i od nekih međunarodnih bezbjednosnih agencija.\nOn je rekao da će danas obaviti razgovore da domaćim bezbjednosnim agencijama i tražiti da i oni izađu sa svojim informacijama, a ukoliko to ne urade da će on iznijeti svoja saznanja.


10:52 28 Februar 2020\nViše godina pominjana a nikada realizovana ideja o arapskom NATO-u, posle nedavne najave juče je u vidu „Arapskog štita“ dobila i generalnu probu. Hoće li se zadržati samo na tome kao i prethodne neuspele inicijative tog tipa?\nKo ima više instalacija PVO sistema na Mediteranu, Kavkazu i Bliskom istoku — Rusi ili Amerikanci? Kakvi su to sistemi i u kojim zemljama se nalaze?\nAmerika ostavlja na cedilu Bliski istok\nSAD planiraju da vrate kući u oktobru četiri sistema protivvazdušne i protivraketne odbrane „Patriot“, koji su ranije štitili vazdušni prostor Jordana, Kuvajta i Bahreina, piše „Volstrit džurnal“, pozivajući se na neimenovane predstavnike američkog Ministarstva odbrane.\nSAD povlače raketne sisteme sa Bliskog istoka — u fokusu sada Rusija i Kina\nPentagon sledećeg meseca povlači američke raketne sisteme sa Bliskog istoka, izjavio je za „Volstrit džurnal“ viši vojni zvaničnik.\nNemačka razmišlja o strateškoj bazi na Bliskom istoku\nNemačka ministarka odbrane Ursula fon der Lajen izjavila je danas da nije isključeno da će njena zemlja dugoročno angažovati oružane snaga na Bliskom istoku, prenosi Rojters.\nStoltenberg o povećanju borbene gotovosti: NATO se ne plaši, ali...\nRealizacija planova NATO-a po pitanju programa povećanja operativne borbene gotovosti i formiranje novih bataljona ne znači da se Alijansa nekoga plaši, ali mora biti spremna na sve izmene kada je reč o trenutnoj situacjiji, ali i zbog novih izazova koji stoje pred njom, izjavio je generalni sekretar tog vojnog pakta Jens Stoltenberg.\nZabrinuti smo zbog pokušaja da se promeni geopolitička konfiguracija Bliskog istoka\nMoskva je zabrinuta zbog pokušaja da se promeni geopolitička konfiguracija Bliskog istoka i Severa Afrike tako što se problem oko Palestine stavlja u drugi plan, izjavio je vršilac dužnosti ministra inostranih poslova Rusije Sergej Lavrov.\nSAD u subotu stvaraju novu nuklearnu silu na Bliskom istoku?\nKada je pre 16 godina pripreman teren za agresiju na Irak, Benjamin Netanijahu svedočio je pred američkim Kongresom i uveravao ga da „apsolutno nema nikakve sumnje“ da Sadam Husein radi na razvijanju nuklearnog oružja. Svi znamo šta je usledilo posle toga. A sada aktuelni premijer Izraela slične optužbe upućuje na račun Irana.\nNariškin: Zapad odgovoran za destabilizaciju Bliskog i Srednjeg istoka\nDirektor Spoljnoobaveštajne službe Rusije Sergej Nariškin izjavio je tokom savetovanja šefova obaveštajnih službi zemalja Šangajske organizacije za saradnju da su brojne zapadne zemlje odgovorne za destabilizaciju situacije na Bliskom i Srednjem istoku.\nSad ćete da platite! Amerika žestoko ucenila ratne saveznike\nAmerika je u Bliski istok uložila neverovatnih sedam biliona dolara, a za uzvrat nije dobila ništa. Sada je vreme da joj njeni bogati saveznici pokažu svoju zahvalnost za zaštitu.\nZašto je američka „tvrđava-zver“ koja je svrgla Sadama opet upalila motore?\nAmerika, a uz nju Velika Britanija, pa i Francuska, neće odustati od pokušaja da nametnu svoju volju i da snažnije zaštite interese na prostoru Bliskog istoka. Otuda u Sredozemlju, kao usputnoj stanici, američki nosač aviona koji se ranije već pokazao u operacijama u Siriji, Iraku i Avganistanu.\nNepoznate rakete se obrušile na sirijski aerodrom; Amerika: Nismo mi, Izrael ćuti\nVojni aerodrom T-4 u sirijskoj provinciji Homs noćas je bio meta raketnog napada. Kako je javila sirijska agencija SANA, pozivajući se na neimenovani vojni izvor, među vojnicima ima poginulih i ranjenih.\nHoće li verbalni rat između Rusije i NATO-a postati pravi\nPitanje svih pitanja današnjice je kako će se završiti gomilanje NATO trupa oko Rusije — hoće li ta alijansa ići ka oružanom sukobu ili će zveckanje oružjem zameniti razgovori. Zapad ima nameru da i dalje kapitalizuje tehnološku, finansijsku i vojnu prednost koju ima nad Rusijom. Međutim, ni Rusija ne spava.\nRuski general: Žanjete što ste posejali 2011. godine\nBliski istok i Severna Afrika ostaju arene za oštru konkurenciju uz učešće regionalnih centara moći i međunarodnih sila, izjavio je zamenik načelnik Glavne operativne uprave Generalštaba Oružanih snaga Rusije, general-major Vasilij Trušin.\nTrampova administracija uskoro završava nacrt svog mirovnog predloga za Bliski istok, rekla je ambasadorka SAD u Ujedinjenim nacijama Niki Hejli.\n„Živa ograda“ vojnih baza štiti žilu kucavicu Bliskog istoka\nSuecki kanal je već više od jednog stoleća najkraći put iz Evrope u Aziju. Tokom poslednje tri godine velike sile sa zebnjom prate eskalaciju građanskog rata u Jemenu, koji može u svakom trenutku blokirati ovaj put u njegovom najužem delu – moreuzu Bab el mandebu.\nRusija pred istorijskim zadatkom: Pomiriti Bliski istok\nMinistar inostranih poslova Rusije Sergej Lavrov smatra da je potrebno sazvati islamsku konferenciju za pomirenje sunita i šiita. To bi moglo da pomogne uspostavljanju odnosa između Irana i Saudijske Arabije — dva najveća protivnika na Bliskom istoku.


Dačić: Dobar prvac - Politika - Dnevni list Danas\nPočetna » Politika » Dačić: Dobar prvac\nDačić: Dobar prvac\nPrvi potpredsednik Vlade Srbije i ministar spoljnih poslova Ivica Dačić razgovarao je danas sa ambasadorom Albanije u Beogradu Iljirom Bočkom sa kojim je konstatovao da se odnosi između Srbije i Albanije odvijaju u dobrom pravcu.\n2Piše: Fonet 26. septembra 2016. 17.31\nO tome svedoče i predstojeće aktivnosti dve vlade, što će nesumnjivo doprineti ukupnoj stabilnosti u regionu.\nDačić je naglasio zajedničko delovanje dve zemlje u okviru „Berlinskog procesa“ prvenstveno u realizaciji infrastrukturnih projekata kao što je izgradnja autoputa Niš-Priština-Drač, početak rada Regionalne kancelarije za saradnju mladih i osnivanje Fonda za Zapadni Balkan, saopštilo je Minsitarstvo spoljnih poslova Srbije.\nAlbanija, Ivica Dačić\nDačić sa šefom nemačke diplomatije, dogovorena poseta Masa Srbiji\nAleksa Bogdanović kaže:\n26. septembra 2016. u 21.17\nDačiću, dobar pravac – za veliku Albaniju – nakon što si predao teritoriju KiM albancima u Briselu!\nHonda Nipon kaže:\nIzcedjeni Dacic zbori novim recnikom za Veliku Srbiju: region, regionalna kancelaria, zapadni Balkan!\nBabic, Seselj, Mladic, Milosevic, Martic, Vucic, Nikolic, Jeremic, Karadzic, In memoriam poglavnik Pavle, Irinej, Dodik – samo nekolicina srpsko-srbijanske wikipedije!\nOvaj ““otrcan““ komentar ne menja nista na srbistanskom garistu!


Mobi banka novac predvidjen za proslavu donirala NURDOR-u\nBeta 28. decembra 2020. 11:30\nMobi banka danas je saopštila da je novac namenjen internoj novogodišnjoj proslavi preusmerila u humanitarne svrhe.\nNovac će biti doniran NURDOR-u, nacionalnom udruženju roditelja dece obolele od raka, koje okuplja roditelje, lekare, medicinsko osoblje i sve ljude dobre volje.\nPredsednica izvršnog odbora Mobi banke Marija Popović rekla je da u toj banci smatraju da je njihova odgovornost da pomažu onima kojima je to najpotrebnije, kao i društvu koje je zaslužno za njihove poslovne uspehe.\n„Ono što smo naučili iz ove teške i izazovne godine je da su solidarnost, podrška i zajedništvo stubovi svakog društva. Mi zastupamo ideju humanog bankarstva u kreiranju svojih usluga i uvek polazimo od ljud“, izjavila je Popović.\n„Voleli bismo da pokažemo svima da #BITIHEROJ nije teško. Svemu tome najbolje nas uče deca, a deca koja se leče od malignih bolesti već jesu pravi mali superheroji. Oni koji svakog dana prolaze kroz ono kroz šta smo delom morali svi da prodjemo ove godine. I svakog dana nam pokazuju da su za superherojska dela potrebni ljubav i podrška. Praznici su pravo vreme da to delimo jedni sa drugima i da shvatimo da za jedno društvo nema boljeg kolektivnog imuniteta od zajedništva“, rekla je Tamara Klarić, aktivista NURDOR-a.\nMobi Banka je 2019. godine donacijom od milion dinara pomogla izgradnji nove roditeljske kuće u Beogradu u sklopu kampanje „Pruži korak“, koja će pružiti smeštaj i brigu za dvadeset porodica čija deca prolaze kroz dug proces lečenja od raka.


Mikrobi na Marsu: Početak kolonizacije - BIGportal.ba\nSeptembar 28, 2019 Septembar 28, 2019 011\nNovi naučni rad, koji pojedini eksperti opisuju kao kontroverzan, tvrdi da bi Mars trebalo „inficirati“ mikroorganizmima sa Zemlje, a kako bi se stvorili povoljni uslovi za kolonizaciju.\nKada se govori o kolonizaciji Marsa prosečan građanin obično prvo pomisli na ljudsku koloniju sastavljenu od uglednih pojedinaca od kojih je svaki ekspert na određenom polju, ali bi istina mogla da bude nešto drugačija, pa bi sa zemlje na Crvenu planetu prvi mogli da stignu mikrobi. Naime, naučni rad koji je nedavno objavljen u magazinu FEMS Microbiology Ecology raspravlja upravo o tome, pa se tvrdi da je neophodno da mikroorganizmi poput bakterija, virusa i gljivica prvi stignu do strane planete, budući da su i na Zemlji odgovorni za mnoge vitalne procese. Eksperti ističu da život koji poznajemo ne može da postoji bez korisnih mikroba, pa bi za opstanak na neplodnim planetama bilo neophodno da se i ovi organizmi ponesu u nove kolonije.\nOprema koja se šalje u kosmos se pre lansiranja obavezno sterilizuje, a zbog toga što je neophodno da se svi mikroorganizmi unište kako ne bi uticali na ekosisteme o kojima čovek pokušava da sazna više. Upravo je zbog toga pomenuti naučni rad kontroverzan, budući da se tvrdi da su mikroorganizmi neophodni za teraformiranje Marsa, pa ostaje da se vidi hoće li sićušni Zemljani jednog dana postati i prvi stanovnici Marsa.


Dan online - Balkan: Štrahe podnio prijave - 2019-05-25\nBalkan AFERA „IBICA” NA PRAVNOM TERENU\nŠtrahe Štrahe podnio prijave\nPoslije političkog potresa, afera „Ibica” premjestila se i na pravni teren, tako što je njen glavni akter, doskorašnji austrijski vicekancelar i lider Slobodarske partije Austrije Hajnc Kristijan Štrahe podnio državnom tužilaštvu u Beču krivičnu prijavu protiv tri lica.\nHajnc Kristijan Štrahe je krajem prošle nedjelje bio prinuđen da podnese ostavku na sve političke funkcije, nakon što se u javnosti pojavio video-snimak jedne večeri prije dvije godine na Ibici na kojoj je navodnoj nećaki jednoj ruskog milijardera nudio državne poslove za finansijsku podršku njegovoj stranci i dao savjete kako to da učini uz zaobilaženje kontrolnih vlasti Austrije.\nŠtrahe je naveo da je podnio prijavu protiv tri lica za koje smatra da su mogući saučesnici u nastajanju video-materijala.\nNe isključuje mogućnost da su u nastajanju video-materijala učestvovale i druge osobe i kaže da očekuje da će to istraga pokazati.\nŠtrahe naglašava da je bio akter inscenirane situacije, u kojoj je iznio navodno samo neka razmišljanja, što je, kaže, bilo glupo i neprihvatljivo.\nMeđutim, ukazuje da nijednom političaru takva razmišljanja nisu strana u kojima razmišlja o sredstvima i putu da ostvari ciljeve svoje stranke.\nŠtrahe ističe da, za razliku od tvrdnji pojedinih medija, ne postoji dalji kompromitujući video ili audio-materijal.\n„Tvrdnje da postoje scene koje me prikazuju prilikom korišćenja narkotika i seksa su apsurdne”, dodao je Štrahe.\nInače, austrijski mediji su objavili da iza video-snimaka stoje bečki advokat, detektiv i jedna Letonka, vjerovatno unajmljena iz jednog eskort servisa.


Advokatska kancelarija Vasin\nAdvokatska kancalarija za privredno pravo i bankarstvo\nDošli smo iz privrede, razumemo biznis i Vaše potrebe. Shvatamo značaj uspešnog i efikasnog rešavanja Vaših poslovih izazova. U našem radu upravo primenjujemo takav pristup. Rezulat toga su jasni, koncizni i direktni pravni saveti i vrhunski profesionalne i efikasne usluge. Ukoliko Vam je potrebna stucna pomoć ili savet, budite slobodni i kontaktirajte nas na\nRezultat, pouzdanost, poverenje\nDr Tatjana Vasin ima više od 23 godine profesionalnog iskustva koje je stekla u kompanijama Ernst & Young (Pravna savetnica), u Societe Generale Bank (Šefica pravnog sektora), u Hypo Alpe Adria Bank (Zamenica direktora sektora podrške) i u Piraeus Bank (Izvršna direktorka i članica Izvršnog odbora Banke).\nAdvokat dr Tatjana VASIN je stalni arbitar pri Stalnoj arbitrazi pri Privrednoj komori Srbije, kao i u Udruzenju za arbitrazno pravo - Beogradskom Arbitraznom centru (BAC).\nČlan je Udruženja Korporativnih Direktora Srbije.\nClan Upravnog odbora Tursko Srpskog privrednog udruzenja.\nAdvokatska kancelarija VASIN zapošljava vrhunske advokate koji klijentima pružaju profesionalne usluge najvišeg kvaliteta.\nTim Advokatske kancelaruje VASIN čine advokati sa velikim profesionalnim iskustvom u različitim oblastima privrednog prava koje su stekli dugodišnjim radom u bankama i kompanijama u Srbiji kao i dugogodišnjim bavljenjem advokaturom u oblasti privrednog prava kao i drugim tradicionalnim oblastima prava.\nAdvokat Gordana Milisavljević ima preko 14 godina iskustva, tokom kojih je zastupala klijente u najkompleksnijim sporovima i sporovima najveće vrednosti, koja pored toga ima bogato iskustvo u konsalting poslovima u oblasti privrednog prava i bankarstva.\nAdvokat Nikola Rusić ima preko 5 godina iskustva koje je stekao radeći na kompleksim pravnim poslovima i zastupanjima u bankama u Srbiji kao i u advokaturi.\nAdvokat Nina Delipara ima preko 10 godina rada u advokaturi koje je stekla baveći se poslovima zastupanjima i svim drugim oblastima privrednog prava i tradiocionalnim oblastima prava.\nAdvokat Petar Milutinović ima preko 10 godina rada u advokaturi koje je stekao u oblasti privrednog prava i svih ostalih tradiocionalnih oblasti prava.\nAdvokatska kancelarija VASIN pruža pravne usluge iz sledećih oblasti prava, privredno pravo, strana ulaganja, infrastruktura, bankarsko i finansijsko pravo, telekomunikaciono pravo, pravo intelektualne svojine, medijacije i resavanja svih vrsta sporova, radno pravo, poresko pravo, krivicno pravo i ostale oblasti prava.\nAdvokatska kancelarija VASIN je advokatska kancelarija koja teži da postigne rezultate koji prevazilaze očekivanja njenih klijenata kroz dodavanje maksimalne vrednosti njihovom poslovanju. Advokatska kancelarija vrši složene i sofisticirane pravne usluge na lokalnom i medjunarodnom nivou.Posvećeni smo Klijentu, uvek smo mu dostupni, stojimo mu na raspolaganju i obezbedjujemo mu efikasnu uslugu. Advokatska kancelarija VASIN pruža pravne usluge visokog kvaliteta sa integritetom, professionalizmom i poštovanjem prema našim klijentima i zajednici.\nS poštovanjem, Dr Tatjana Vasin\nGenerala Save Grujića 1, 11040 Beograd\nTel: +381 11 4059 748\nTel: +381 11 4092 252


Porodice gardista traže saslušanje Borisa Tadića | Mondo Portal\nPorodice gardista traže saslušanje Borisa Tadića 8 Podeli Podeli na facebook Podeli na twitter Podeli na viber Pošalji na mail\nIzvor MONDO/Tanjug 06.05.2016. / 14:41 14:46\nPunomoćnici porodica dvojice ubijenih gardista Dragan Jakovljević i Dražen Milovanović dostavili su nove dokazne predloge Višem javnom tužilaštvu u Beogradu koje vodi istragu protiv NN izvršioca.\nDokazni predlozi su dostavljeni kako bi se proverilo svedočenje nekadašnjeg načelnika Generalštaba Branimira Krge i rasvetile druge okolnosti.\nGardisti su pronađeni mrtvi 5. oktobra 2004. godine u kasarni na Topčideru, ali njihova likvidacija još uvek nije rasvetljena niti su uhvaćeni počinioci.\nU podnesku sa zahtevom za dopnunu istrage, koji je tužilaštvu dostavljen pre 20-ak dana, zatraženo je saslušanje tadašnjeg savetnika predsednika Srbije Vuka Jeremića, jer je Krga u svom svedočenju rekao da ga je o ubistvu gardista obavestio Jeremić, rekao je Tanjugu jedan od punomoćnika porodica advokat Predrag Savić.\nZatraženo je i saslušanje Borisa Tadića tadašnjeg predsednika, na okolnost kako je njegov kabinet pre svih saznao za ubistvo gardista.\nSavić je ukazao da je ranije u Hagu ovim povodom saslušan i nekadašnji komadant Vojske Republike Srpske Ratko Mladić koji je holandskom sudiji rekao "da se moli za duše tih vojnika", da ne zna ništa o njihovoj pogibiji i da je bolje da se o tome pita Krga.\nS obizrom na svedočenje Krge, punomoćnici porodica žele da provere tačnost njegovog iskaza, pa zato predlažu Jeremića i Tadića za svedoke, naveo je Savić ističući da ovi predlozi nemaju nikakav politički cilj već isključivo proveru činjenica.\nAdvokat Savić je podsetio da je protiv Krge ranije podnošena krivična prijava zbog nepreduzimanja mera za zaštitu vojnika, koja je međutim zastarela jer je godinama "stajala u fioci tužioca".\nOn je napomenuo da isptivanja predloženih svedoka još nisu zakazana u tužilaštvu.\nPored pomenutih predloga, zatraženo je i saslušanje Aleksandra Dimića tadašnjeg pomoćnika ministra odbrane, kao i druga obaveštenja i izveštaji od Haškog tribunala i Vojske Srbije.\nPredloženo je i saslušanje veštaka sudske medicine, novi uviđaj na licu mesta na Topčideru uz prisustvo veštaka trasologa.\nOd ubistva gardista prošlo je 11 i po godina, a država Srbija je po nalogu Ustavnog suda porodicama morala da isplati po 5.000 evra zbog neefikasne i nedelotvrone istrage kakva je do sada vođena, uz nalog tužilaštvu da sprovede brzu i delotvornu istragu koja će dovesti do razrešenja tog slučaja.\nNaime, Više tužilaštvo u Beogradu i dalje vodi pretkrivični postupak u tom slučaju protiv NN lica, nakon što je veštačenjem FBI-a stavljena tačka na višegodišnje špekulacije da li su gardisti ubijeni ili su se poubijali međusobno 5. oktobra 2004. godine.\nPorodice gardista su pre nekoliko godine dobile anonimna pisma potpisana sa "Bivše obezbeđenje haškog optuženika" u kojima se navodi da je za smrt njihove dece odgovoran haški optuženik Ratko Mladić, koji je u to vreme, kako se tvrdi, bio u objektu "Karaš".\nMeđutim tadašnji tužilac za ratne zločine Vladimir Vukčević koji je kao šef Akcinog tima za hvatanje odbeglih haških optuženika godinama tražio Mladića, demantovao je da se gardistiMladić krio u Karašu u vreme ubistva gardista.\nBoris Tadić topčider vojska srbije gardisti slučaj gardisti ratko mladić


Proterivanje neuračunljivog stranca iz Republike Srbije | Otvorena Vrata Pravosudja\nblogoviTemeKrivično pravoProterivanje neuračunljivog stranca iz Republike Srbije\nProterivanje neuračunljivog stranca iz Republike Srbije\nIzvor fotografije: Tingey Injury Law Firm / Unaplsh\nAktuelnim Krivičnim zakonikom Republike Srbije, i prethodnim takođe, kao mera bezbednosti u članu 79. predviđeno je da se učiniocu krivičnog dela može izreći mera proterivanje stranca iz zemlje. Pod uslovima predviđenim istim zakonikom, određene mere bezbednosti mogu se izreći i neuračunljivom licu koje je učinilo protivpravno delo u zakonu predviđeno kao krivično delo.\nNeuračunljiv je onaj učinilac koji nije mogao da shvati značaj svog dela ili nije mogao da upravlja svojim postupcima usled duševne bolesti, privremene duševne poremećenosti, zaostalog duševnog razvoja ili druge teže duševne poremećenosti.\nČlanom 80. Krivičnog zakonika predviđeno je da se proterivanje stranca iz Republike Srbije može izreći ako je učiniocu izrečena kazna ili uslovna osuda. O tome koliko je širok krug potencijalnih učinilaca koji se mogu naći u prethodno opisanoj situaciji, ukazuje činjenica da se proterivanje stranca sa teritorije Srbije odnosi na lica stranog državljanstva, ili lica bez državljanstva.\nJezičkim tumačenjem odredbi Krivičnog zakonika, dolazimo do zaključka da se stranom državljaninu koji nije izvršio krivično delo, nego protivpravno delo određeno u Krivičnom zakoniku kao krivično delo u stanju neuračunljivosti, ne može izreći mera bezbednosti proterivanje stranca iz Republike Srbije. Prema Krivičnom zakoniku, krivica postoji ako je učinilac bio uračunljiv i postupao sa umišljajem, a bio je svestan ili je bio dužan i mogao biti svestan da je njegovo delo zabranjeno. Dakle, postojanje krivice je neophodno za izricanje kazne. Drugim rečima, ukoliko nije učinjeno krivično delo sa svim svojim konstitutivnim elementima, uključujući i krivicu, nema krivičnog dela. Međutim, ukoliko je učinilac u stanju neuračunljivosti učinio protivpravno delo predviđeno u zakonu kao krivično delo, nadležno tužilaštvo će podneti predlog za izricanje mere bezbednosti obavezno psihijatrijsko lečenje i čuvanje u zdravstvenoj ustanovi, i takav postupak će se okončati donošenjem rešenja. Dakle, krivični postupak neće rezultirati osuđujućom presudom.\nNe treba zaboraviti da se Republika Srbija graniči sa osam država, da postoji visoka frekventnost kretanja stanovništva u regionu, pa se kao apsurdna javlja pravna situacija da se neuračunljivom strancu - učiniocu protivpravnog dela ne može izreći mera bezbednosti proterivanje stranca iz Republike Srbije. Ovakva pravna situacija postaje još apsurdnija ukoliko je strancu izrečena mera bezbednosti obavezno lečenje i čuvanje u zdravstvenoj ustanovi. U prethodno navedenoj situaciji, sud će takvu meru bezbednosti obustaviti tek kad utvrditi da je prestala potreba za lečenjem i čuvanjem učinioca u zdravstvenoj ustanovi. Ali čak ni tada ne može samostalno da izrekne meru bezbednosti proterivanje stranca, pa bi po logici stvari, stranac i nakon izdržane mere bezbednosti obavezno psihijatrijsko lečenje i čuvanje u zdravstvenoj ustanovi, ostao na teritoriji Republike Srbije. Ovakva pravna situacija je u suprotnosti sa pravnom prirodom mere bezbednosti proterivanje stranca iz zemlje, a kojom se želi prekinuti nepoželjni boravak stranca na teritoriji Republike Srbije, i to isključivo u vezi sa krivičnim delom zbog kojeg se vodi krivični postupak, a ne u smislu političke nepoželjnosti ili diskriminacije po nekom drugom osnovu.\nNa kraju, stiče se utisak da prethodno opisana pravna nedoslednost predstavlja previd zakonodavca o svim mogućim situacijama u kojima sud odlučuje i primenjuje Krivični zakonik.


Agenda 21 za kulturu – Grad Niš\nAgenda 21 za kulturu formulisana je i usvojena je na Četvrtom forumu lokalnih vlasti održanom u Barseloni, 8. maja 2004. godine. Udruženje ujedinjenih gradova i lokalnih samouprava (UCGL), koje predstavlja najveću asocijaciju lokalnih samouprava na svetu, usvojilo je Agendu 21 za kulturu kao referentni dokument za njihove programe posvećene kulturi i preuzelo ulogu koordinatora procesa njene primene nakon usvajanja. Odbor za kulturu Ujedinjenih gradova i lokalnih samouprava, formiran na sastanku u Pekingu juna 2005. godine, predstavlja mesto sretanja za gradove, lokalne samouprave i mreže koje kulturu tretiraju kao osnov svojih razvojnih procesa.\nU ovom trenutku je više od 300 gradova, lokalnih samouprava i organizacija iz celog sveta, među kojima i Barselona, Bilbao, Bolonja, Buenos Aires, Ženeva, Geteborg, Helsinki, Keln, Kopenhagen, Lajpcig, Malme, Montevideo, Montreal, Rio de Žanerio, Rim, Sevilja, Stokholm, Štutgart, Torino, Tuluz i Venecija, usvojilo Agendu 21 za kulturu.\nZvanično usvajanje Agende 21 za kulturu od strane lokalnih samouprava je od velikog simboličkog značaja: ona podrazumeva preuzimanje inicijative da se zajedno sa građanima obezbedi da kultura ima ključnu ulogu u urbanim politikama i istovremeno pokazuje solidarnost i spremnost na saradnju sa gradovima i lokalnim samoupravama u svetu.\nUsvajanje ovog dokumenta takođe pokazuje spremnost jednog grada – njegovih političkih organa i građana – da se kultura tretira kao temelj njegovog budućeg razvoja.\nSkupština grada usvojila je Agendu 21 za kulturu u 2010. godini.\nViše informacija o Agendi 21: www.agenda21culture.net\nAGENDA 21 ZA KULTURU (usvojena na sednici Skupštine grada od 29.10.2010.)


Šarac: Građani da se vakcinišu prije novog talasa virusa - FILTER\nŠarac: Građani da se vakcinišu prije novog talasa virusa\nDom zdravlja Pale apeluje da se građani u što većem broju odazovu masovnoj imunizaciji kako bi zaštitili sebe i druge od najavljenog delta soja virusa korona, izjavio je Srni direktor ove zdravstvene ustanove Ivan Šarac.\nOn je naglasio da paljanska zdravstvena ustanova na raspolaganju ima dovoljno vakcina, a građani mogu da biraju između “fajzera”, “sputnjika ve” i “sinofarma”.\nŠarac je pozvao sve građane da budu odgovorni i da se odazovu imunizaciji na vrijeme, prije širenja delta soja virusa korona na Palama.\nOn je istakao da je paljanski Dom zdravlja putem dopisa apelovao i na sva javna preduzeća – škole, vrtiće, Opštinsku upravu, kao i na sva preduzeća od republičkog i opšteg interesa da se odazovu procesu vakcinacije.\n“Mi putem naših službi porodične medicine, hitne pomoći i ostalih apelujemo i pozivamo sve pacijente koji se jave po drugom osnovu da se vakcinišu, jer mogu to da učine odmah, bez prethodnog zakazivanja termina. Vakcinu mogu primiti sve starosne kategorije”, naglasio je Šarac.\nPrema njegovim riječima, stara, bolesna i nepokretna lica koja žele da prime vakcinu mogu da pozovu porodičnog ljekara, te zatraže dolazak tima na kućnu adresu.\nŠarac je rekao da je na Palama trenutna epidemiološka situacija pod kontrolom i da je virusom korona zaraženo pet lica, koja su stabilnog zdravstvenog stanja.\nDirektor Doma zdrvlja Pale zamolio je građane da se ne opuštaju i da poštuju sve propisane epidemiološke mjere zaštite i tako pokažu odgovornost za sebe i druge.\nTags: Dom zdravlja Pale ivan šarac\nPrethodna Pale: ”Dani Duška Trufunovića” počinju 12. septembra\nSledeća U Trnovu održano jubilarno 10. saborsko veče


IPOK: Fabrika radi, a imovina se rasprodaje\n13/06/2012 | 11:28\nIndustrija prerađevina od kukuruza – IPOK biće krajem juna ponuđena na prodaju. Poverioci ovog nekad čuvenog preduzeća opredelili su se da se stečaj, umesto reorganizacijom, okonča rasprodajom imovine. Početna cena Skrobare iznosiće 550 miliona dinara, a, nezvanično, za kupovinu su zainteresovani novosadski MK Komerc i beogradski „Kartonval”, sadašnji zakupac pogona ove firme.\nIPOK već četiri decenije slovi kao ovdašnji najperspektivniji proizvođač hrane. U okruženju izobilja sirovina, odnosno prostranih kukuruznih polja, nije planirana samo najveća proizvodnja kukuruznog skroba, nego i paleta od dve stotine drugih artikala. Ovde je još sedamdesetih prošlog veka ušao američki kapital, firma CPC , najveći svetski prerađivač kukuruza. Amerikanci su otišli uoči krize nagoveštene pre dvadeset godina, a IPOK se nije odmakao dalje od „dobre perspektive”.\nNakon višegodišnjeg tranzicionog lutanja i neuspelih privatizacija, Rešenjem Privrednog suda u Zrenjaninu stečajni postupak u IPOK-u otvoren je 14. aprila 2011. i to na predlog Ministarstva finansija, odnosno Poreske uprave Srbije, jer je „ fabrika nesposobna da izmiri sve svoje obaveze”. Stečaj je usledio pola godine nakon što je IPOK ostao bez direktora Slavoljuba Kneževića i njegovih saradnika Zorana Radulovića i Srđana Blagojevića, jer su bili pritvoreni zbog sumnje da su izvršili krivično delo zloupotrebe službenog položaja i falsifikovanja službene isprave u saizvršilaštvu. Zajedno sa biznismenom Zoranom Ćopićem, koji je slovio za većinskog vlasnika IPOK-a, a koji je zbog sumnje da je učestvovao u „pranju novca” zarađenog u trgovini drogom, već bio pobegao iz Srbije, Knežević, Radulovići i Blagojević su osumnjičeni da su falsifikovali odluku Skupštine akcionara na osnovu koje se IPOK, zalažući svu svoju imovinu, zadužio kod AIK Banke za 483 miliona dinara.


Srpske sudije eksperti za kažnjavanje nepodobnih\nIzvor\tpescanik.net\tfebruar 05, 2017\nU sudovima se nekada znalo ko je od sudija ekspert za koju oblast u krivičnim suđenjima, pa su tako i deljena suđenja.\nEkonomska krivična dela dopadala su sudiji koji je bio ekspert za tu oblast, "štamparke" (suđenja medijima) sudiji koji je poznavao medijsko pravo, suđenja za silovanja su dopadala sudiji ili sutkinji koji/koja je bio/bila senzibilisan/a za ta krivična dela, krivični slučajevi u kojima su bivali optuženi policajci u recimo beogradskom Okružnom sudu išli su samo jednom sudiji, jer je predsednik suda koji deli predmete procenjivao da će on najbolje zaštititi interese vlasti. A interes tadašnje Miloševićeve vlasti je bio da se izriču blaže kazne policajcima umešanim u kriminal i najteža krivična dela. Kazne su često bivale daleko od zakonskog maksimuma (nekad i ispod zakonskog minimuma).\nKao u vreme Miloševića, predmete sudijama raspoređuju predsednici sudova, uprkos tome što su uvedeni kompjuterski sistemi koji dodeljuju predmete po opterećenosti sudija. Pravo na prirodnog sudiju se prosto ne poštuje, jer onda bi predmeti za koje je vlast zainteresovana dopadali različitim sudijama i ne bi bilo moguće uticati na presude. Kompjuterski sistem raspodele predmeta je zamišljen kao garant prava na prirodnog sudiju, odnosno poštovanja principa slučajne raspodele predmeta među sudijama. On je i garant objektivnosti i način sprečavanja korupcije. Ali od pojedinih sudija i advokata se može čuti da se ovaj sistem izigrava tako što, recimo, kada predsednik suda premešta sudije po odeljenjima ili kada oni napreduju u viši sud, on na sebe preuzima dodelu njihovih predmeta sudijama koji su mu po volji.\nSrbija teži Evropskoj uniji, a jedna od preporuka u pregovorima sa EU u vezi sa Poglavljem 23 (pravosuđe i osnovna ljudska prava) odnosi se na pravilnu raspodelu predmeta, odnosno na izradu i usvajanje programa za njihovo ponderisanje. Taj uslov je Srbija po Akcionom planu trebalo da ispuni i počne da primenjuje još tokom trećeg i četvrtog kvartala prošle godine, ali se to do danas nije desilo. To bi značilo da bi predmeti bili slučajno raspoređivani i predmet za koji je vlast zainteresovana ne bi mogao da se dodeli poželjnom sudiji. Zato se sve vlasti tuku da postave svoje ljude na čelna mesta u sudovima i tužilaštvima. Uz poslušnog predsednika/predsednicu suda uvek ima načina da se izigra sistem.\nPogledajmo predmet Savamala, gde je ministar policije tužio nedeljnik NIN za uvredu zbog teksta "Glavni fantom iz Savamale", u kojem je ministar navodno povezan sa nezakonitim rušenjem 12 objekata u Hercegovačkoj ulici, lokaciji predviđenoj za naprednjački projekat Beograd na vodi. Predmet je u Višem sudu dopao sudiji Slobodanu Keranoviću. Presuđeno je ekspresno – posle samo jednog ročišta na kojem su saslušani svi akteri ovog slučaja. Iz suda su tada tvrdili da je bilo više ročišta u pripremi suđenja. Ipak, javno je bilo samo jedno.\nA slučaj Savamala je sasvim jasan. Policija namerno nije htela da pomogne maltretiranim građanima, jer je bila umešana u ovaj slučaj preko onih koji su bagerima rušili objekte tog 25. aprila prošle godine. I to je pravi razlog zašto policija već devet meseci opstruiše istragu, odnosno ne radi ništa na utvrđivanju odgovornosti za ovo bezakonje.\nZanimljivo je da je i tužba koju je podneo građanin Dragan Marić protiv premijera Aleksandra Vučića, zbog toga što je premijer nekoliko puta obmanuo javnost u Srbiji da su u Savamali srušene "tri ilegalne barake", a ne legalni zidani objekti – dospela u rad baš sudiji Keranoviću. Marić traži da mu se zbog premijerovih neistina isplati iznos od 20 miliona dinara na ime naknade nematerijalne štete, zbog pretrpljenih duševnih bolova i povrede dostojanstva. Tužbu mu je sudija Keranović vratio na doradu.\nVeliku buru izazvalo je i kažnjavanje redakcije Radija 021 iz Novog Sada. Ovaj radio je kažnjen sa ukupno 250.000 dinara, jer je objavio fotografije Darijana Musića koji je ubio svoju devojku Vladislavu Červenko. Kuriozitet u ovom slučaju je to što je portal 021 dobio usmenu saglasnost dopisnice Kurira iz Novog Sada za objavljivanje te fotografije. Pogađate, i u ovaj slučaj kažnjavanja medija je umešan sudija Keranović. Radio 021 je dodatno kažnjen i za istraživački tekst o policajcima koji rade kao privatno obezbeđenje po novosadskim klubovima, a u kojem su se dvojica prepoznala, iako im nisu navedena imena. Kaznila ih je sutkinja Radmila Radić i to sa maksimalnih 400.000 dinara. Ovoj sutkinji je dodeljena i tužba ministra Stefanovića protiv Peščanika.\nKoliko je teška situacija sa srpskim sudstvom i koliko je ono u paničnom strahu od izvršne vlasti, iako je i samo nezavisna grana vlasti, najbolje pokazuje slučaj Upravnog suda, koji je nakon četiri godine razmišljanja doneo besmislenu odluku da je konkurs za izbor direktora Agencije iz novembra 2012. bio nezakonit. Znači, posle odlaska direktorke Agencije Tatjane Babić u Ustavni sud na mesto sutkinje, Upravi sud je poništio konkurs za njeno prethodno zvanje i proglasio ga nezakonitim. Eto, tako radi domaće pravosuđe.\nOstatak analize novinara lista Danas Aleksandra Roknića pročitajte na portalu Peščanika.\n« Tužili zbog miliona u zaostalim platama, pa država tužila njih Potrošači treba da vode računa o deklaraciji i ne treba da kupuju hranu bilo gde »


Human gest porodice Petković: Paketići i odeća za decu iz socijalno ugroženih porodica i božićna pečenica sa 14 domaćinstava\nDragana i Tihomir Petković, uz posredstvo sveštensstva crkve, uručili vredne donacije za Božić, onima kojima je to najpotrebnije\nDivan i human gest vredan pažnje. Porodica Petković, Dragana i Tihomir, koji rade u Švajcarskoj, a žive u Palanci, uručili su vredne donacije i poklone deci i socijalno ugroženim porodicama. Ova akcija je realizovana, uz posredovanje sveštenstva crkve u Parohijskom domu crkve Svetog Preobraženja Gospopdnjeg u Palanci.\nOdeća i novogodišnji paketići za 54 dece, kao i 14 prasadi, božićnih pečenica, za socijalno ugrožene porodice. Dragana Petković je naglasila da joj je zadovoljstvo da može da usreći one kojima je svaka pomoć neophodna i da joj je drago što će ove porodice moći da na pravi način proslave Božić. Inače, Petkovići su i dosada, u više navrata, donacijama i poklonima pokazali humanst na delu.\nSveštenik Dragan Ikić je potvrdio da mu je veliko zadovoljstvo da i crkva može blagosloviti ovakve humane ljude i akcije, koje imaju cilj da se pomogne materijalno ugoržernim porodicama, a pre svih deci.


► Peta osoba privedena u slučaju napadača u Strazburu\nUhapšeni muškarac je deo okruženja osumnjičenog koji je još u bekstvu, ali nije deo njegove porodice, naveo je izvor.\nRoditelji Šerifa Šekata i dvojica njegove braće su već privedeni u noći između utorka i srede.\nNapadač je u utorak uveče ubio troje i ranio 12 na božićnom vašaru u Strazburu uz povike "Alahu akbar".\nŠpanski ministar unutrašnjih poslova Fernando Grande-Marlaska rekao je danas da je policija uhapsila 922 osoba zbog kršenja vladine naredbe da ljudi ostanu kod kuće zbog pandemije korona virusa.\nU poslednje vreme nesložna velika koalicija praktikuje složnost po svim pitanjima života u kriznim uslovima. U ovakvoj atmosferi “nacionalnog spasa” začuđuje, a ne bi trebalo, svađalačka bura među članovima i pokrajinskim premijerima vladajuće stranke hrišćanskih demokrata\nGradonačelnici gradova sedam evropskih zemalja, među kojima Pariz i London, pozvali su danas svoje vlade i evropske institucije da hitno "mobilišu sredstva za proizvodnju i distribuciju" kako bi spasili živote građana tokom epidemije koronavirusa.